Argitalpena: EHAA, 1983/12/31, 193. zk.; EAO, 2012/4/17, 92. zk.\n§ 59. 30/1983 LEGEA, ABENDUAREN 20KOA, EUSKADIKO AUTONOMIA-ELKARTEAREN 1984GARRENERAKO GUZTIZKO DIRUEGITAMUAK ONARTZEZKOA\nLehengo Atala - Guztizko Diruegitamuak\n1.- Lege honen bidez, Euskadiko Autonomia-Elkartearen 1984garreneko ekonomia-urterako Guztizko Diruegitamuak ontzat ematen dira.\n2.- Honako hauek osatzen dituzte Euskadiko 1984garrenerako Guztizko Diruegitamuak:\nA) Euskadiko Autonomia-Elkartea osatzen duten honako Erakunde hauetako bakoitzaren dirueskuraketa eta gastuen xehapen-zerrendazko Diruegitamuek:\n- Autonomia-Elkarteko Arduralaritzarenak.\n- Merkataritzako Ihardutze-Sail Burujabeenak.\n- Arduralaritzazko Ihardutze-Sail Burujabeenak.\nB) Autonomia-Elkarteko Arduralaritzak eta horren Ihardutze-Erakunde Burujabeek gehienera eman ditzaketenek.\nC) Autonomia-Elkarteko Arduralaritzaren eta horren Erakunde Burujabeen zorpetzeko gehienezko mugek.\n3.- Lege hau 1983garreneko Abenduaren 31z gero sortu daitezkeen Euskadiko Autonomia-Elkartearen osagarri diren Erakundeekin eta hoien Diruegitamuekin erabilgarri izango da eta, hala egokituz gero, bai hoietako bakoitzaren gaudimenak emateko eta zorpetzeko gehienezko mugekin ere hoiek, eragite-indarra izateko, legebiltzar-onespena beharrezkoa izango dutela.\n4.- Euskadiko Autonomia-Elkartea osatzen duten Erakundeen Diruegitamuetako eskubideak eta egitekoak, 1983garreneko Irailaren 30erarte, egun hori barne, Autonomia-Estatutoak eta Aginte-Eskuraketetarako Bitariko Batzordearen horretzazko erabakien arauera Erresumak aitortutako agintepideei eta eskuratutako zerbitzuei darizkie.\n2. Atala - Autonomia-Elkartearen Arduralaritzaren Diruegitamuak\n1.- Autonomia-Elkartearen Arduralaritzaren Diruegitamuetako gastuen xehapen-zerrendak ehun eta hogei mila bostehun eta hirurogeita hamahiru miloe berrehun eta larogeita hamar mila zortzirehun eta hogeita hiru peseta jotzen du guztira (120.573.290.823 peseta), dagozkion egitekoak betetzeko beharrezko diruzenbatekoari dagozkiola.\n2.- Autonomia-Elkartearen Arduralaritzaren Diruegitamuetako diru-eskuraketen xehapen zerrendak ere ehun eta hogei mila bostehun eta hirurogeita hamahiru miloe berrehun eta larogeita hamar mila zortzirehun eta hogeita hiru peseta hoietxek jotzen ditu (120.573.290.823 peseta), honako hauetan banatuta:\na) Lege honen VIII Idazpuruan agintzen denez Foru-Diputazioek Euskadiko diruegitamu-gastuetarako egingo dituzten diruekarketak, larogeita hamabi mila bostehun eta larogeita zortzi miloe ehun eta hirurogeita hamasei mila ehun eta hirurogeita hamabi peseta (92.588.176.172 peseta) jotzen dutela.\nb) Urriaren 27ko 23/1983 Legez Norbanako Urte-Irabaziegatikako Zergapideari jarritako gehigarriari darizkion diru-sarrerak, bi mila berrehun eta hirurogeita bat miloe eta hirurehun mila peseta (2.261.300.000 peseta) jotzen dutela.\nc) Lurraldearteko Ordezkaketa-Baltzatikako diru-eskuraketak, sei mila seirehun eta berrogeita zazpi miloe eta bostehun mila peseta (6.647.500.000 peseta) jotzen dutela.\nd) Bakoitzari dagokion itunea eta Irailaren 1eko 5/1983 Errege Dekreto-Legeak diona oinarri direla gastu-egitamu zehatzak egiteratzeko egindako Erresumako Guztizko Diruegitamuen pentzutango dirueskuraketak, mila eta hirurogeita bat miloe hirurehun eta berrogeita hamaika mila eta ehun peseta (1.061.351.100 peseta) jotzen dutela.\ne) Bakoitzari dagokion itunearen arauera Foru-Diputazioek gastu-egitasmo zehatzak egiteratzeko egindako lau mila bostehun eta hamazazpi miloe zazpirehun eta hamaika mila eta seirehun pesetako (4.517.711.600 peseta) diru-eskuraketak.\nf) Lege honen 29garren atalean zehazten den moduan egingo den zortzi mila hirurehun eta berrogeita hamar miloe pesetako (8.350.000.000 peseta) Herrizor-Jaulkipena.\ng) Autonomia-Elkarteak berak bildu behar eta zati honen aurreko irakurburutan sartu gabeko diruzko harturenak; bost mila ehun eta berrogeita zazpi miloe berrehun eta berrogeita hamaika mila bederatzirehun eta berrogeita hamaika peseta (5.147.251.951 peseta) izango direla jotzen da.\n3. Atala - Merkataritzako Ihardutze-Erakunde Burujabeen Diruegitamuak\n"Garraio-Akurategia" Merkataritzako Ihardutze-Erakundeari bere egitekoei erantzuteko egindako diru-izendapenen Diruegitamuak berrogeita hamazazpi miloe bostehun eta larogeita hamaika mila berrehun eta hemezortzi peseta (57.591.218 peseta) jotzen du, eta biltzeko harturenekiko haztaketak ere berrogeita hamazazpi miloe bostehun eta larogeita hamaika mila berrehun eta hemezortzi pesetako (57.591.218 peseta) zenbateko horixe jotzen du guztira.\n4. Atala - Arduralaritzazko Ihardutze-Erakunde Burujabeen Diruegitamuak\n1.- "Servicio Vasco de Salud-Osakidetza" Arduralaritzazko Ihardutze-Erakunde Burujabeari bere egitekoari erantzuteko egindako diruizendapenen Diruegitamuak ehun eta hemezortzi miloe hogeita hemezortzi mila peseta (118.039.000 peseta) jotzen du, eta bildu beharreko harturenekiko haztaketak ere ehun eta hemezortzi miloe hogeita hemeretzi mila pesetako (118.039.000 peseta) zenbateko horixe jotzen du guztira.\n2.- "Eusko Ikastolen Erakundea-Instituto Vasco de Ikastolas" Arduralaritzazko Ihardutze-Erakunde Burujabeari bere egitekoei erantzuteko egindako diru-izendapenen Diru-egitamuak hirurehun eta larogeita bost miloe zazpirehun eta bederatzi mila peseta (385.709.000 peseta) jotzen du, eta bildu beharreko harturenekiko haztaketak ere, halaber, hirurehun eta larogeita bost miloe zazpirehun eta bederatzi mila pesetako (385.709.000 peseta) zenbateko horixe jotzen du guztira.\n3.- "Herri-Arduralaritzaren Euskal Erakundea-Instituto Vasco de Administración Pública" Arduralaritzazko Ihardutze-Erakunde Burujabeari bere egitekoei erantzuteko egindako diru-izendapenen Diruegitamuak ehun eta lau miloe zortzirehun eta larogeita hemezortzi mila zazpirehun eta berogeita hamalau peseta (104.898.754 peseta) jotzen du, eta bildu beharreko harturenekiko haztaketak ere, halaber, ehun eta lau miloe zortzirehun eta larogeita hemezortzi mila zazpirehun eta berrogeita hamalau pesetako (104.898.754 peseta) zenbateko horixe bera jotzen du.\n5. Atala - "Euskal Irrati-Telebista" Herri-Izaikiaren Diruegitamua\n1.- "Euskal Irrati-Telebista" Herri-Izaikiaren ihardunaren egiterapenari erantzuteko behar diren diru-izendapenek, mila eta bederatzirehun miloe hirurehun eta hirurogeita hamar mila peseta (1.900.370.000 peseta) jotzen dute guztira.\n2.- Aurreko zatian esandako diru-izendapenei aurre egiteko behar diren diru-eskuarteen haztaketak, mila eta bederatzirehun miloe hirurehun eta hirurogeita hamar mila peseta (1.900.370.000) jotzen du guztira.\n1.- "Gasteiz Irratia-Radio Vitoria, S.A." Herri-Baltzuaren ihardunari aurre egiteko behar diren diru-izendapenek, guztira, ehun eta hogeita bederatzi miloe ehun eta hemezorzi mila peseta (129.118.000 peseta) jotzen dute, eta diru-izendapen hoiei erantzuteko eskuarteekiko haztaketak ehun eta hogeita bederatzi miloe ehun eta hemezortzi mila peseta (129.118.000 peseta) jotzen du guztira.\n2.- "Euskal Telebista-Televisión Vasca, S.A." Herri-Baltzuaren ihardunari aurre egiteko behar diren diru-izendapenek, guztira, mila bederatzirehun eta hogeita bost miloe berrehun eta berrogeita bi mila peseta (1.925.242.000 peseta) jotzen dute, eta diruizendapen hoieierantzuteko eskuarteekiko haztaketak mila bederatzirehun eta hogeita bost miloe berrehun eta berrogeita bi mila (1.925.242.000) peseta jotzen du guztira.\n3.- "Euskal Irratia-Radiodifusión Vasca, S.A." Herri-Baltzuaren ihardunari aurre egiteko behar diren diru-izendapenek, guztira, berrehun eta larogeita bi miloe zortzirehun eta hogei mila (282.820.000) peseta jotzen dute, eta diruizendapen hoeiei aurre egiteko eskuarteekiko haztaketak berrehun eta larogeita bi miloe zortzirehun eta hogei mila (282.820.000) peseta jotzen du guztira.\n7. Atala - "Euskal Irrati-Telebista" Herri-Izaikiaren eta Eraentzarako Herri-Baltzuen bateratutako Dirugeitamuak\n1.- Lege honen bidez, Maiatzaren 20ko 5/1982 Legearen 44garren atalak dionaren arauera, aurreko atalean esandako "Euskal Irrati-Telebista" Herri-Izaikiaren eta Eraentzarako Herri-Baltzuen bateratutako Diruegitamuak ontzat ematen dira.\n2.- Ekonomia-urtean egiteratu beharreko ekintzapide guztiei aurre egiteko behar diren diru-izendapenei dagozkienetan, "Euskal Irrati-Telebista" Herri-Izaikiaren eta Eraentzarako Herri-Baltzuen bateratutako Diruegitamuek bi mila larehun eta hirurogeita bederatzi miloe hirurehun eta hirurogeita hamar mila (2.469.370.000) peseta jotzen dute guztira, eta diru-izendapen hoiei erantzuteko eskuarteekiko haztaketak berriz, guztira, bi mila larehun eta hirurogeita bederatzi miloe hirurehun eta hirurogeita hamar mila (2.469.370.000) peseta jotzen du.\n8. Atala - Enerjiaren Euskal-Erakundearen Diruegitamua\n1.- Norbanako-alorreko Legepeko "Enerjiaren Euskal Erakundea" Herri-Izaikiaren ihardunari erantzuteko behar diren diru-izendapenek, mila eta hogeita hamalau miloe larehun eta berrogeita hamasei mila (1.034.456.000) peseta jotzen dute guztira.\n2.- Aurreko zatian esandako diru-izendapenei aurre egiteko eskuarteekiko haztaketak, guztira, mila eta hogeita hamalau miloe larehun eta berrogeita hamasei mila (1.034.456.000) peseta jotzen du.\n9. Atala - Herri-Baltzuen Ekintza, Diruezarketa eta Dirubidetza-Egitasmoak\n1.- Lege honen 6garren Atalean sartu gabeko Herri-Baltzuen 1984garren ekonomia-urteko ihardunari erantzuteko egin beharreko diruizendapenak I Eraskinean zehazten dira.\n2.- Herri-Baltzu bakoitzarentzat, aurreko zatian esandako diru-izendapenei aurre egiteko eskuarteekiko haztaketak, I Eraskinean zehazten diren diru-zenbatekoak heurak jotzen ditu.\n10. Atala - Autonomia-Elkarteko Arduralaritzak eman ditzakeen gaudimenen goren-muga\n1.- 1984garreneko ekonomia-urtean Autonomia Elkarteko Arduralaritzak, gehienerako hamar mila miloe pesetako gaudimenak eman ahal izango ditu nolanahiko egiketetarako.\nHonako hauek ez dira muga horretarako kontatuko:\na) Berebaitan lehen emandako gaudimenak baliogabetzea izan dezaten dirubide berritarako edo egiketa-ordezkaketarako eman daitezen gaudimenek jo dezatena.\nb) Jorrailaren 18ko 1/1983 Legegintza-Dekretoaren 19garren atalaren 2garren zatiko a) eta d) txataletan baimena emandako gaudimenek jo dezatena, esandako manu horren 22garren atalak diona erabiliz 1983garreneko Abenduaren 31n eman gabe egon eta 1984garreneko ekonomia-urtean eman daitezen neurrian.\n2.- Aurreko zatian baimena emandako mugaren barruan, Autonomia-Elkarteko Arduralaritzak honako egiketa hauetarako baimenak eman ahal izango ditu:\na) Industriaren Suztapenerako eta Eraldakuntzarako Baltzuak egin ditzan bi mila miloe pesetarainokotarako.\nb) Enpresa txiki eta arteinek eta hoietako bazkide partzuerrek bere egoitza Euskal Herrian duten Elkar-Gaudimenetarako Baltzuen gaudimenarekin egin ditzatenetarako, mila miloe pesetaraino.\nc) Birregituratze-aldiango enpresek eta enpresa-taldeek egin ditzatenetarako, bi mila berrehun eta berrogeita hamar miloe pesetaraino.\nd) Autonomia-Elkarteko herri nahiz norbanako-jabetzapeko Erakundegoren-mailako Izaikiek egin ditzatenetarako, lau mila zazpirehun eta berrogeita hamar miloe pesetaraino.\n11. Atala - Autonomia-Elkarteko Arduralaritzaren zorpetze-muga\nAutonomia-Elkarteko Arduralaritzak hartu eta indarrean egon daitezen maileguek ezingo dute 1984garreneko Abenduaren 31n, hoiekiko sendespen-agiriak direnak direla, hogeita hamabost mila miloe pesetatik gora jo, Lege honen Lehenengo Erabaki Gehigarriaren 2garren zatian agintzen dena salbu.\n12. Atala - Orotariko arauak\n1.- 1984garreneko ekonomia-urtean, Euskadiko Autonomia-Elkartearen Guztizko Diru-egitamuetango aldakuntzek Epailaren 24ko 3/1982 Legezko honako manu hauek diotena izango dute orotariko jaurpide, esaten diren egokitzeak eta aldakuntzak kontutan izanik:\na) Erresumagandikako agintepide eta/edo zerbitzuak beretzakotzeak: 4garren atala.\nb) Agintepide eta/edo zerbitzuak berriz Erresumari itzultzeak: 5karren atala.\nc) Agintepideak eta/edo zerbitzuak Kondaira-Lurraldeei eskuratzeak: 6garren atala. Manu honetan egiten den 35karren atalaren aipamena Lege honen 32garren atalari buruzkotzat joko da.\nd) Kondaira-Lurraldeegandikako agintepide eta/edo zerbitzuak beretzakotzeak: 7garren atala:\ne) Foru-Diputazioekingo Ituneak: 8garren Atala.\nf) Eraspenak: 9garren atala.\ng) Diruizendapenak bestetarakotzeak: 10garren atala.\nManu honen 4garren zatian honako aldakuntza hauek egingo dira:\n- c) txatalean: Sailekiko aipamena 01tik 20rainokoa dela ulertuko da.\n- d) txatala: "Egiteratzeko" hitzaren ondoren, lehenengo idazkera aldatu eta honela geldituko da: "Hezkuntza eta Kultura-Sailaren xahupen-egitamuen hainbesteko berezien artean egin beharrekoak, Sailarentzat haseran ohartemandako guztizko diruezarketa gutxitu ez dezatenaren baldintzapean".\n- i) txatala: 11garren atalarekiko aipamena, Lege honen 15karren atalarekikoa dela ulertuko da.\n- j) txatala: Kendu egiten da.\nAldakuntza hoietzaz gainera, 10garren atal honen azkeneko lerroaldia Lege honen 17garren atalaren lehenengo zatia dagoenez idatzita geldituko da.\nh) Diru-izendapenen birbanakuntzak: 12garren atala.\ni) Diruizendapen gehikizunak: 13garren atala. Manu horren 2garren zatiko d) txatala, Jorrailaren 18ko 1/1983 Legegintza-Dekretoaren Erabaki Gehigarrietako Lehenengoaren c) txataleko 9garren puntoa dagoenez idatzita geldituko da.\nj) Ordainkizunak gaitzeak: 14garren atala. i) txatal berri bat sartuko da, Jorrailaren 18ko 1/1983 Legegintza-Dekretoaren Erabaki Gehigarrietako Lehenengoko c) txatalaren 10garren puntua dagoenez idatzita.\nk) Dirubidetzak lehengotzeak: 15karren atala.\nl) Urte batzuetarako gastuak: 16garren atala.\nll) Diruegitamuen teknikazko egokiketak: 44garren atala.\nm) Eusko Legebiltzarraren Saileko diruegitamu-izendapenak eta diruizendapenak bestetarakotzeak: Bigarren eta Hirugarren Erabaki Gehigarriak.\n2.- Halaber, 1984garreneko ekonomia-urtean, "Lan-Harremanetarako Batzordea" 30garren Saileko diruegitamuak aurreko zatiko m) txatalean jarritako jaurpideak izango ditu.\n3.- Atal honen lehengo zatietan jarritako modu berean, Jorrailaren 18ko 1/1983 Legegintza-Dekretoko honako manu hauek diotenek 1984garreneko ekonomia-urtean indarrean iraungo dute:\na) Diruizendapen Aldakorrentzat 8garren atala, lehenengo zatitik "Hertzain-Eskola" hitzetatik aurrerakoa kendu ondoren.\nb) Eraentzetikako Dirueskuraketa eta Gastuentzat 9garren atala, 7garren atalaren 4garren zatiarekiko aipamena Lege honen 15karren atalaren 5karrenarekikoa izango dela kontutan izanik.\n4.- Atal honen lehengo zatietan esandako manuak erabiltzea egunak eta epeak 1984garren ekonomia-urteari egokitu beharra eta oraingo Lege honek dakartzan manuetara jo beharra kontutan izanda egingo da.\n13. Atala - Merkataritzako Ihardutze-Erakunde Burujabeen, Norbanako-alorreko Legepeko Herri-Izaikien eta Herri-Baltzuen Egitarau eta Diruegitamuetango Aldaketak\n1.- Merkataritzako Ihardutze-Erakunde Burujabeek, Norbanako-alorreko Legepeko Herri-Izaikiek eta Herri-Baltzuek ezingo dute bertako partzuer direneko Norbanako-alorreko Legepeko Herri-Izaikien eta Herri-Baltzuen diruegitamuen dirubidetarako guztira jarri dezaten dirua ehuneko 5ekoraino baizik gehitu, Ekonomia eta Herriogasun-Sailari jakinarazi ondoren. Bestelakotan, Ekonomia-Batzordeak Ekonomia eta Herriogasun-Sailaren saloz ontzat eman ondoren, Jaurlaritzaren baimena beharko da.\n2.- Autonomia-Elkarteko Arduralaritzaren edo horren Ihardutze-Erakunde Burujabeen diruegitamuen pentzutango dirulaguntzak hartu eta diru-laguntza hoien zenbatekoari eragiten ez dioten Norbanako-alorreko Legepeko Herri-Izaikien eta Herri-Baltzuen diruegitamuetan aldaketak egiteko Jaurlaritzak bere baimena eman beharko du, Ekonomia-Batzordeak Ekonomia eta Herriogasun-Sailaren edo doakien Sailen bateango saloz ontzat eman ondoren.\n3.- Jaurlaritzak, ekonomia-urterako jarritako helburuak zenbaiteraino bete diren ikusi ondoren, hasieran Autonomia-Elkarteko Erakundegoren-mailako Arduralaritza osatzen duten Izaiki bereziei eskuratzeko izendatutako diruen komenigarri eritzitako zenbatekoa gaindikintzat jo ahal izango du. Gaindikin hoiek, agizkoak edo domuzkoak izan daitezenaren arauera, Lege honek dakartzan diruizendapenak bestetarakotzeko jaurpideak araupetzeko arauak beteaz erabili ahal izango dira.\n14. Atala - Diruegitamu-Jaurpideak\n1.- Autonomia-Elkarteko Arduralaritzaren 1984garrenerako Diruegitamuetako gastuen xehapen-zerrendaren barruan, "1983garreneko Abuztuko Ondamendiaren ondoriozko Berarizko Gastuak" 50garren Sailak, ekonomiaurte horretan gertakari horri darizkiokeen nolanahiko eginbeharrei erantzuteko behar daitezen diruizendapenak bilduko ditu berebaitan.\n2.- 50garren Diruegitamu-Sailaren barruan, Sail horretako diruizendapenak haietarako erabiltzen direneko gastuak behar bezala erakusten eta hoietzaz arta hartu ahal izateko beharrezko eritzitako Zerbitzu, Atalburu, Atal, Zernolako eta Diruatalak sortarazteko baimena ematen zaio Ekonomia eta Herriogasun-Sailari.\n3.- 50garren Sailaren beraren baitan bai hasierako diruizendapenak gehitzeko bai berritan sortarazi daitezen diruegitamu-zernolakoak hornitzeko egin daitezen diruizendapen-bestetarakotzetarako baimenak Jaurlaritzak emango ditu, Ekonomia-Batzordearen saloz, Abuztuaren 29ko 179/1983 Dekretoz sortarazitako Antolakideketa-Batzorde Nagusiak bere erizpena eman ondoren, eta Lege honetan jarritako mugapen guztietatik iare egongo dira.\nDiruizendapenak aldatieko baimen-jaurpide hoiek heurak erabili beharko dira.\nDiru-izendapenak Diruegitamuetako beste Sail batzuetatik 50garren Sailera aldatzea ere, Lege honetan araupetutako jaurpidepean egongo da.\n4.- 1983garreneko Diruegitamuetako 50garren Sailean sartutako diruegitamu-izendapenek urte honen azkenean izan ditzaten gaindikizunak 1984garrenerako Diruegitamuetan sartu ahal izango dira.\nLege honen 12garren atalaren lehenengo zatiko f) txatalaren gai den atalaren a) eta b) zatietan esandakoetan, eranste hori Ekonomia eta Herriogasun-Sailak egingo du.\nBestetan, eranste hoietarako Jaurlaritzaren Ekonomia-Batzordearen salozko eta Antolakideketa-Batzorde Nagusiak bere erizpena eman ondorengo baimena beharko da.\n5.- Atal honek agintzen duenaren aurka egon ez daitezen guztietan, 50garren Sailak Lege honen gainontzekoetan ohartemanda egon eta horretan erabilgarri izan daitezenak izango ditu jaurpide.\n15. Atala - Edukia\n1.- Erresumako 1984garrenerako Guztizko Diruegitamuen Legea indarrean jarri ondoren, Ekonomia eta Herriogasun-Sailak honako hauek egingo ditu:\na) Diruegitamuetako Atal berezietako gastuen zehaztapen-zerrendetan egon eta Autonomia-Elkartearen agintepeko gaiei buruzkoak izan eta Lurraldearteko Ordezkaketa-Baltzari eratxikitzen zaizkion egitasmoak gai dituen II ERASKINAK dakartzan egitasmoak egiteratzeko jarrita dauden diruizendapenak 98garren Sailera aldatzea.\nb) Erresumaren agintepeko egitasmoei dagokiena izan eta 99garren Sailean, "Lurraldearteko Ordezkaketa-Baltza. Zehaztu gabeko diruezarketak" izenpurupeko diruegitamu-zernolakoei buruzko diruzenbatekoa kentzea.\n2.- Lurraldearteko Ordezkaketa-Baltzari eratxikitako eta 1983garreneko irailaren 30az gero Erresumagandik hartu daitezen agintepide eta/edo zerbitzuen dirubidetarako jarritako diruizendapenak, aurreko zatiko b) txatalaren gai den zernolakotik 98garren Sailaren barruan horretarako sortarazi dedin zernolakora edo zernolakoetara aldatuko dira.\n3.- 1983garreneko ekonomia-urteko Lurraldearteko Ordezkaketa-Baltzarako izendapenei buruzkoak izan, eta 1984garreneko urtarrilaren 31n iadanik onartutako eginbeharrak betetzeari eratxikita egon ez daitezen diruizendapen-hondarrak Ekonomia eta Herriogasun Sailak 1984garrenerako Diruegitamuetako 98garren Sailean sartuko ditu, lehen haietarako zireneko egitasmoen egiterapenean erabili beharko direla.\n4.- Prezioen birrazterketei, hasieran, lehenagoko ekonomia-urtetan hitzartutako diru-zenbatekoak aldatzea dakarten gehigarrizko edo eraldatutako egitasmoei darizkien lehenagoko ekonomia-urtetako ordaindu-beharrak 98garren Saileko diruizendapenei eratxiki ahal izango zaizkie, ekonomia-urte hoietan indarrean zegoen Diruegitamu-Sail bereko horrelakoxe diruizendapenen pentzutan.\n5.- Autonomia-Elkarteak, Baltzak jaurpide dituen araupideen arauera eta Erresumaren eskuematez bere agintepeko ez diren diruezarketa-egitasmoak egiteratzea beretzakotzea gertatuz gero, horretarako diru-horniketak Autonomia-Elkarteko Arduralaritzaren Diru-egitamuetan sartuko dira, Ekonomia eta Herriogasun-Sailak, 98garren Sailaren barruan, "Lurraldearteko Ordezkaketa-Baltza. Eraentzarako diruizendapenak" izenpeko zerbitzu berezi bat sortarazten duela.\n6.- Egiterapenaren aldetik eratxikitzen diren diruezarketa-egitasmoak Toki-Erakundeei badagozkie, Ekonomia eta Herriogasun-Sailak, araubidez jarri daitezen modutan, egitasmo hoien dirubidetarako beharrezko izan daitezen dirueskuarteak Toki-Erakunde hoiei eskuratuko dizkie.\n7.- 98garren Sailean sartutako diruizendapenak ezingo dira beste Sailen batera aldatu, hurrengo zatian ohartemandakoetan salbu.\n8.- Autonomia-Elkartearen agintepeko gaiei buruzkoak izan eta hoiek egiteratzeari, behar bezala zuritutako zioegatik, ekonomia-urtearen barruan ekin ezineko 98garren Saileko egitasmoen ordezkaketa, horretzaz indarrean egon dedin araupidetzak jarritako bideei atxikiz egingo da.\nNolanahi ere, Jaurlaritzak, egindako aldakun tzen, hoien zergatikakoen eta horretarako egindako bideen berri emango dio Eusko Legebiltzarreko Ekonomia, Herriogasun eta Diruegitamu-Batzordeari.\nBERARIZKO DIRUIZENDAPEN BATZUEN JAURPIDEAK\n16. Atala - Indarrean dirauten manuak\n1.- 1984garreneko ekonomia-urteak diraueno, Autonomia-Elkarteko Arduralaritzaren Diruegitamuetan sartuta egon eta ondoren zehazten diren diruizendapenek honako manu hauek diotena izango dute jaurpide:\n- Gazteen eta familiaren ardura duten lanik gabeko emakumeen lanbideak suztatzeko dirulaguntzak: epailaren 24ko 3/1982 Legearen Erabaki Gehigarrietako Zazpigarrena.\n- Lanik ezaren Aurkako Ekintzarako Lan-Baltzak: jorrailaren 18ko 1/1983 Legegintza-Dekretoaren Erabaki Gehigarrietako Seigarrena.\n- Lanik ezaren Aurkako Ekintzan artez egiteratu beharreko lanak: jorrailaren 18ko 1/1983 Legegintza-Dekretoaren Erabaki Gehigarrietako Zazpigarrena.\n2.- Manu hoiek erabiltzea, Lege honen 12garren Atalaren 4garren zatian esandako modutan egingo da. Hala ere, hoien egiterapena egokitzeko eta bizkortzeko xedez, aurreko lehenengo lerrroaldian aipatzen diren aginduetan ematen diren egunak eta epeak aldatzeko baimena ematen zaio Jaurlaritzari.\n17. Atala - Edukia\n1.- Hiru hilabetez behin, Jaurlaritzak, Diruegitamuetan egindako diruizendapenetan izan diren aldakuntzen zerrenda bat bidaliko dio Ekonomia, Herriogasun eta Diruegitamu-Batzordeari. Urteko azken adierazpenak hasierako eta azkeneko diruizendapenen zehaztapen-zerrenda izango du berebaitan, Diruegitamuko Sailka, Zerbitzuka, Atalburuka, Atalka eta Zernolakoka.\n2.- Ekonomia eta Herriogasun-Sailak, hiruhilabetez behin 1984garrenerako Guztizko Diruegitamuak zenbateraino egiteratu direnari buruzko estadistikazko argitalpen bat egingo du.\n18. Atala - Lehendakaria eta Sailburuak\nLehendakariak eta Sail bereziak bere ardurapean dituzten Sailburuek guztien eretzean urtean eskuratu ditzaten ordainsari osoak ehuneko 6,5 gehituko dira guztira.\n19. Atala - Arduralaritzako Goren-Kargu dunak\nEusko Jaurlaritzako Sailburuorde, Artezkari eta Artezkariordeek guztien eretzean urtean eskuratu ditzaten ordainsari osoak ehuneko 6,5 gehituko dira.\n20. Atala - Karrerako herrilanariak\n1.- Erresumak Autonomia-Elkarteari 1983garreneko abenduaren 31ra arte eskuratutako karrerako herrilanarien urteko erabateko ordainsari osoak 1984garren urtean orohartzezko gehienezko ehuneko 6,5eko gorakoa izango dute. Diruegitamu-Legea onartu ondoren, Jaurlaritzak, Autonomia-Elkartean gehiengoa duten Sindikaritza-Erakundeei iritzia eskatu ondoren, osagarrizko ordainsariei dagokien heinean gehikuntza horri dagokion banaketa erabakiko du.\nLansariaren, hirurtekoaren eta mailaren eretzeango oinarrizko ordainsariei honako osoko zenbateko hauek jartzen zaizkie, hamabi hilabeteko urteko aldi bati dagozkiola:\nHeintasuna Lansaria Hirurtekoa Maila Batena\n10 (5,5eko biderk.) 993.960 41.160 35.016\n10 906.048 41.160 35.016\n8 741.096 32.928 28.008\n6 587.604 24.696 21.000\n4 470.580 16.464 14.004\n2.- 1984garreneko ekonomia-urtean ez da benetan egindako zerbitzu-aldiaren eretzeango mailagatik inolako ordainsaritarako eskubiderik izango.\nArduralaritza-karrerako maila, 1984garrenean, abenduaren 29ko 42/1979 Legearen 8.2 atalean ohartemandakoaren arauera erabiliko da.\n3.- Ordainsari osagarrien zenbatekoa, herrilanarien urteko ordainsari osoak atal honen lehenengo zatian jarritako gehikuntza izan dezaten egokituko dira, oinarrizko ordainsariak barne. 1984garren urteak diraueno, egokitze hori egitea ezinezkoa gerta dedinean, oinarrizko ordainsariak behin-behingorako jetsi egingo dira.\n4.- Sariztapenak, familiagatikako osagarria eta geroko hobekuntza edo gehikuntzen bidez irenstekoak diren ordainsariak atal honen lehenengo zatian esandako gehitzetik kanpo gelditzen dira, hoiek bere berarizko araupideak izango bait-dituzte jaurpide.\nEra berean, hoien zenbatekoa heintasun-erakuskariaren edo biderkariaren eretzean finkatu ez dedineko ordainsari osagarriak gehikuntza horretatik kanpo gelditzen dira.\n5.- Lege honek agintzen duenari darizkion gehikuntzak, dagokion zenbatekoz, geroko hobekuntza edo gehikuntzen bidez irensgarri direla aitortutako edo adierazitako ordainsariak ordezkatzeko erabiliko dira.\n6.- Atal honen lehenengo zatian ohartemandako gehikuntzak egiteratzea, bere ordainsari-erapidetza jorrailaren 18ko 1/1983 Legegintza-Dekretoaren 13garren atalaren 6garren zatian ohartemandako egiturari egokitzearen zain daudeneko lanarientzat, egokitze horren ondorioen baldintzapean gelditzen da. Gehikuntza hori, ezingo da egokitze horretatik atera daitezen norbanako eta behin-behingo osagarrietan hoien ordezko beherapena egin ondoren baino egin.\n7.- Jaurlaritzak jarritako araupetutako lan-orduak egin ditzaten Autonomia-Elkarteari eskuratutako herrilanarien hileko osoko ordainsariak, guztira eta, adinagatikako bizi-sariak barne, aldizkako ordainsari finko guztiak kontatuta, ezingo du 55.000 pesetatik beherakoa izan.\n8.- Besterik gabeko ihardunaren arauerako lanjaurpideak ezabatuta gelditzen dira, eta bai horregatikako ordainsari osagarria ere, 1984garreneko Urtarrilaren lehenengoaz geroko eragite-indarrez.\nLan-jaurpide hoien ordez berarizko ihardunaren arauerako lan-jaurpideak sortarazten dira.\nJaurlaritzak, berarizko ihardunaren arauerako lan-jaurpide berrien erabilkera jakineko banakako lan-tokien eretzean edo Arduralaritzako lan-sailetako lan-tokiak batean hartuta finkatuko ditu.\n9.- Autonomia-Elkarteko Arduralaritzaren edo horren Ihardutze-Erakunde Burujabeen zerbitzutan egon eta ordainsari osagarri gisa berarizko ihardunagatikakoa eskuratu dezaten karrerako herrilanariek ezingo dute saritutako herri ez norbanako-alorreko inolako ihardunean ari, eta bere lan-orduak Autonomia-Elkarteko Arduralaritzaren zerbitzuango lanari guztientzat jarritako orduei egokitu beharko dizkiete, bere ihardunaren norakoagatik egin daitezen egokitzeekin.\n21. Atala - Lan-legepekoez besteko eskuratutako lanariak\n1.- Erresumak Autonomia-Elkarteari 1983garreneko abenduaren 31rarte eskuratutako aldibaterako herrilanarien, arduralaritza-legeen jaurpidepean akuratutako lanarien eta behin-behingorakoen urteko osoko ordainsarien guztizkoaren gehikuntza ehuneko 6,5ekoa izango da. Gehikuntza hori, atera daitezen ordainsariak hoiekin kidekatu daitezkeen karrerako herrilanarienak baino haundiagoak ez daitezela izan kontutan izanik egingo da.\n2.- Behin-behingorako herrilanarien oinarrizko ordainsariek ezingo dute hoiek betetzen dituzten lan-tokietako heuretako Lanari-Saileko karrerako herrilanariei Lanari-Sailean sartzerakoan eta inolako mailarik gabe dagozkienak baino haundiagoak izan, eta hoien gainontzeko ordainsariak osatze-bidezkoak izango dira, Jaurlaritzak, Lege honetako 20garren atalean adierazitako ihardunbidearen arioz, jarritako egituraren arauera.\n22. Atala - Autonomia-Elkarteko Arduralaritzak eta horren menpeko Ihardutze-Erakunde Burujabeek Arduralaritza-Legeen Jaurpidepean akuratutako lanariak\n1.- 1984garreneko ekonomi aurtean, Autonomia Elkarteko Arduralaritzak eta horren Ihardutze-Erakunde Burujabeek Jorrailaren 6ko 72/1983 Dekretoan ohartemandako arduralaritza-akurapenezko orotariko jaurpidepean akuratutako lanarien urteko erabateko ordainsariek orohartzezko ehuneko 6,5eko gehienezko gorakoa izango dute. Diruegitamu-Legea onartu ondoren, Jaurlaritzak, Autonomia-Elkartean gehiengoa duten Sindikaritza-Erakundeei aurrez iritzia eskatuta, gehikuntza hori lanarigoaren maila ezberdinei begira eta ordainsari-zernolako berezien artean nola banatu erabakiko du.\n2.- Autonomia-Ertzaintzako lanariak aurreko zatian agindutakotik kanpo gelditzen dira, hoiek bere berarizko araupidetza izango bait dute jaurpide, Kupoaren Bitariko Batzordean erabakitakoaren arauera.\n23. Atala - Esku-lanariak\n1.- Autonomia-Elkarteko Arduralaritzaren, horren Ihardutze-Erakunde Burujabeen, Norbanako-alorreko Legepeko Herri-Izaikien eta Herri-Baltzuen zerbitzuango esku-lanarien lansari-moltsoa ezingo da, orohar eta guztira, 1983garrenekoarekiko ehuneko 6,5 baino gehiago gehitu, ehuneko horrek zergatikako guztiak berditasun-xedez barne hartzen dituela, aintzinatasunagatik eta birsailkaketagatik legozkiekeenak barne.\n2.- Bateango Lan-Hitzarmen berriak, urtebetetik gorako indarraldiko Lan-Hitzarmenetango lansari-birrazterpenak egin, edo iadanik egon eta Autonomia-Elkarteko Arduralaritzaren edo Erakundegoren-mailako Arduralaritzaren zerbitzuango lanariei eta ez beste inori dagozkion beste Lan-Hitzarmenetan sartu edo horien eremua zabalagotu ahal izateko, itunebideetan ari diren bi aldetakoek izenpetu baino lehen dagokion Sailak Ekonomia eta Herriogasun-Sailari eta Gizarte-Artezkaritzari itune-egitasmo horri buruzko erizpena eskatzea beharrezkoa izango da, itune-egitasmo horri kidekatze-irizpidez ateratako 1983garreneko lansari-moltsoaren zenbatekoa eta egitasmo horren ekonomiazko alderdi guztien balio-neurketa erantsiz.\nEkonomia eta Herriogasun-Sailaren erizpena herri-gastuen alorrean ondorioak ekar ditzaten alderdiei eta ez beste ezeri buruzkoa izango da. Autonomia-Elkarteko Arduralaritzaren edo horren Ihardutze-Erakunde Burujabeen Diruegitamuetako diruizendapenetan egin beharreko aldakuntzei, indarreango Legeetan ohartemandako bideak eginaraziko zaizkie.\n24. Atala - Ordainsaritarako beste diruizendapen batzuk\n1.- Jaurlaritzak, "Sail Berrien Gastuak" 99garren Sailean I Atalburuko lanarigo-gastutarako eta ez beste ezertarako egindako 30miloe pesetako diruizendapena ordainsariak berdinkatzeko erabiliko du eta, orohar, Lege honen 20garren, 21garren eta 22garren atalen gai diren lanarien ordainsari-jaurpideak arrazoizkotzeko eta hoien eginkortasuna gehitzeko.\n2.- Aurreko zatian esandako horretarakoxe erabiliko da, egon badago, aurreko ekonomia-urtean horretarako egindako diruizendapenetik 1983garreneko abenduaren 31n egon dedin gaindikina, horretarako Ekonomia eta Herriogasun-Sailak gaindikin hori 1984garrenerako Diruegitamuetan sartzen duela.\n3.- Honen aurreko zatien gai den bateango diruizendapenaren banakuntza Jaurlaritzak : egingo du, berak jarri ditzan irizpideen arauera, Autonomia-Elkartean gehiengoaren jabe diren Sindikaritza-Erakundeei bere iritzia eskatu ondoren.\n4.- Jaurlaritzak, 1984garreneko ekonomia-urtean 23garren ataleko lehenengo lerro-aldian aipatzen den Autonomia-Elkartearen zerbitzuango lanari-taldeen ordainsarien aldetik berarizko egoera txarragoan daudenen ordainsariak osatzeko, gehienez 20 miloe pesetarainokoa izango den diru-zenbatekoa erabiliko du.\nHori egiteko behar bezala egiaztatutako eta balio-neurketa eta guztizko saloari, aurreko 23garren atalaren 2garren zatian jarritako bideak eginaraziko zaizkio.\n25. Atala - Beste manu batzuk\n1.- 1984garreneko ekonomia-urtean, epailaren 24ko 3/1982 Legeko manu hauek indarrean iraungo dute:\n- "Diruezarketetarako diruizendapenen pentzutango aldibaterako akurapenei" buruzko 25karren atalak, horren 2garren zatian egiten den Seigarren Erabaki Gehigarriaren aipamena Lege honen 19garren atalaren lehenengo zatiari buruzkoa dela kontutan izanik.\n- "Lanari-erroldeen gehikuntzekiko mugapenari" buruzko 27garren atalak.\n- "Ordainsariekiko mugapenari" buruzko Zortzigarren Erabaki Gehigarriak.\n2.- Autonomia-Elkarteko Arduralaritzaren, horren Ihardutze-Erakundeen eta horren menpeko Norbanako-alorreko Legepeko Herri-Izaikien eta Herri-Baltzuen zerbitzuan egon eta aurreko ataletan agindutakoaren erabiltze eremutik kanpo dauden beste nolanahiko lanarien ordainsariek, araudibidez agindu dedinez banatuko den gehienezko ehuneko 6,5eko gehikuntza bat izango dute.\nHerri-baltzuetako, ihardutze-erakunde buru jabeetako eta diruegitamu-izendapenak izan ditzaten gainontzeko erakundeetako artezkaritza-karguak, bakoitzaren sortarazte-arauari atxikiz beteko dira eta, nolanahi ere legez jarri daitezen bateraezinei men eginaz.\nEsandako ihardutze-erakunde hoien zerbitzurako gainontzeko lan-toki guztiak berdintasunaren eta agiritasunaren, merezimenduen eta gaitasunaren arauerako irizpideei atxikiz beteko dira.\n3.- Jaurlaritzak, hala behar izanez gero, Euskal Herriko Autonomiazko Arduralaritzari zerbitzu egindako lanarien lanbide eta gozameneskubideei buruzko ekainaren 22ko 11/1983 Legean ohartemandako birlaneratzetarako behar daitezen lan-tokiei dagozkien gastuei erantzuteko beharrezko izan daitezen diruizendapenak sortaraziko ditu.\n26. Atala - Araupidetza\nBizisariak eta gozamendun-alorreko beste diruizendapen eta harturenak, indarrean dauden manutan ohartemandakoetan, hoiek dioten zenbatekoz eta hoiek araupetutako bideak eginez emango dira.\n27. Atala - Diruezarpenen Artezko Akurapena\n1984garreneko ekonomia-urtean, diruezarketen artezko akurapena epailaren 24ko 3/1982 Legearen 29garren atalean jarritako jaurpideei atxikiko zaie.\n28. Atala - Gaudimenak emateko era\nLege honen 10garren atalaren 2garren zatiko b) eta c) txatalek diotenetan, Autonomia-Elkarteko Arduralaritzak gaudimenak ematea araudi-bidez jarri daitezen modutan egingo da eta, beti ere, baimena Jaurlaritzak emango du, Ekonomia Batzordearen saloz, eta sendespena egitea Ekonomia eta Herriogasuntza-Sailak.\nEkonomia, Herriogasun eta Diruegitamu-Batzordeari, hiruhilabetez behin jakinaraziko zaizkio aldi horretan emandako gaudimenak.\n29. Atala - Zorpetze-eragiketen jaurpideak\nLege honen 11garren atalak esan eta 1984garreneko ekonomia-urtean egingo diren dirubidetza-eragiketek honako jaurpide hauek izango dituzte:\na) Zorpetzeak: Epailaren 24ko 3/1982 Legearen 31garren atalaren 2garrenetik 6garrenerainoko zatiak, biak barne.\nb) Dirubide-berriztapen eta maileguketen ordezkaketak: Lege horretxen 32garren atalak.\n30. Atala - Dirubidetza-alorreko beste manu batzuk\n1984garreneko ekonomia-urtean, jorrailaren 18ko 1/1983 Legegintza-Dekretoan ageri diren honako manu hauek indarrean iraungo dute:\na) "Autonomia-Elkarteko Arduralaritzak egindako dirubideei" buruzko 22garren atalak.\nb) "Enpresa-Batzordeentzako Argipideei" buruzko 23garren atalak.\n31. Atala - Erabili beharreko araupidetza\n1984garren ekonomia-urtean, gastua onartzeko jaurpideak Autonomia-Elkartearen Arduralaritzari buruzko epailaren 24ko 3/1982 Legearen 34garren atalak eta Ihardutze-Erakunde Burujabeei buruzko jorrailaren 18ko 1/1983 Legegintza Dekretoaren 24garrenak dakartzaten araupideei atxikiko zaizkie.\n32. Atala - Foru-Diputazioen 1984garreneko Ekonomia-Urteango Orotariko Ekarketa\n1.- 1984garreneko ekonomia-urtean Foru-Diputazioek Autonomia-EIkarteko Arduralaritzaren Diruegitamuetan egindako 50garren Sailean sartutakoez besteko diruizendapenei erantzuteko orobarnezko ekarketak honako hauek izango dira, urriaren 27ko 24/1983 Legeak dakartzan ehunekoak erabiliz aterata:\n- Arabako Foru-Diputazioak 11.741.271.000 peseta\n- Gipuzkoako Foru-Diputazioak 28.367.595.000 peseta\n- Bizkaiko Foru-Diputazioak 45.593.839.000 peseta\nOROBARNEZKO EKARKETAK 85.702.705.000 peseta\n2.- Aurreko zatian agertzen den zenbateko horretatik Arabako Foru-Diputazioak 4.390.329.000 peseta kenduko ditu Erresumak Autonomia-Elkarteari eskuratu eta hark Autonomia-Elkartearen ordez Arabako lurraldeen Nekazaritzaren, Mendien, Abelazkuntzaren, eta Errepideen alorretan eta gaur baliogabetuta dagoen Arabarekingo Ekonomia-Itunea onartzezko azaroaren 26ko 2.948/76 Errege-Dekretoaren 18.1 atala egiteratuz Foru-Diputazioarekin egindako batabestearen ondorengo itunetan Erresumak ordezkagarritzat jotako zehaztu gabeko beste zerbitzu batzutan egiten ari den zerbitzuen ihardunaren gostearen ordain gisa.\nArabarentzako ordain horren gai diren zerbitzu hoiek Gipuzkoako eta Bizkaiko Kondaira-Lurraldeetan Jaurlaritzak egingo ditu, Diruegitamuetan dauden diruizendapenen pentzutan.\nOrdainezko zenbateko hori behin-behingorakoa izango da, atal honen hurrengo 4garren zatiak dion Bitariko Batzordeak horretzaz erabaki dezanaren menpe.\n3.- Halaber, Arabako, Gipuzkoako eta Bizkaiko Foru-Diputazioek, Ekonomia-Itunearen indarrez egiten ari diren Herriogasuntza eta Lege-Arduralaritzako Ihardutze-Erakundearen zerbitzuen gostea kenduko dute honako zenbateko hauekin:\n- Arabako Foru-Diputazioak 272.090.000 peseta\n- Gipuzkoako Foru- Diputazioak 657.384.000 peseta\n- Bizkaiko Foru-Diputazioak 1.056.582.000 peseta\n4.- 1984garreneko ekonomia-urterako, 1982garreneko Guztizko Diruegitamu-Legearen azaroaren 24ko 11/1982 Legearen idazkeraren arauerako 35karren atalaren 2garrenak eta 3garrenak dakartenaren egiteko, osatze-modu eta ihardutze-jaurpideak heurak izango dituen Bitariko Batzorde bat sortarazten da.\n33. Atala - Autonomiazko Ertzaintzaren alorreango Ekarketak\nAurreko atalaren lehenengo zatian jarritako diru-zenbatekoez gainera, Foru-Diputazioek, halaber, Autonomia-Elkarteko Arduralaritzaren Diruegitamuetan Autonomia-Ertzaintzaren alorrean sartutako gastuei erantzuteko, Kupoaren Bitariko Batzordearen Erabakien indarrez Erresumari 1984garrenean ordaindu beharreko Kupotik horretxegatik kendu dezaketen diru-zenbatekoa bera ekarriko dute.\nForu-Diputazioen gastu hoietarako lehenengo ekarketak, behin-behingorako ontzat jotako neurtze-arauak erabiliz aterata, honako hauek izango dira:\n- Arabako Foru-Diputazioak 898.974.296 peseta\n- Gipuzkoako Foru-Diputazioak 2.171.974.393 peseta\n- Bizkaiko Foru-Diputazioak 3.490.907.483 peseta\nGUZTIRA 6.561.856.172 peseta\n34. Atala - 50garren Sailerako ekarketak\n1.- Autonomia-Elkarteko Arduralaritzaren 1984garrenerako Diruegitamuetako 50garren Sailean egindako diruizendapenetarako laguntza gisa, Foru-Diputazioek, Lege honen 32garren atalaren lehenengo zatian esaten diren ehunekoak erabiliz ateratako diru-zenbateko hauek ekarriko dituzte:\n- Arabako Foru-Diputazioak 917.900.000 peseta\n- Gipuzkoako Foru-Diputazioak 2.217.700.000 peseta\n- Bizkaiko Foru-Diputazioak 3.564.400.000 peseta\nGUZTIRA 6.700.000.000 peseta\n2.- Aurreko zatian zehaztutako zenbateko hoiek 1983garreneko eta 1984garreneko 50garren Diruegitamu-Sailaren pentzutan benetan egindako gastuen zenbatekoari egokituko zaizkio, Foru-Diputazioei, bi ekonomia-urte hoietarako Sail horretan sartutako gastuek guztira jotzen dutenari buruz aurreko zatian esandako guztizko ekarketak jotzen duen ehunekoa bera gaineratzen zaiela. Hoien gainetikako edo azpitikako aldeak, Foru-Diputazioen 1985karreneko ekonomia-urteko Diruegitamu-gastuei erantzuteko egin ditzaten ekarketei gehituz edo gutxituz garbituko dira.\n35. Atala - Foru-Diputazioen ekarketen ordainketa\n1.- Aurreko 32garren atalaren 4garren zatian ohartemandakoari darizkiokeen aldakuntzen kaltetan gabe, Foru-Diputazioek aurreko 32garren, 33garren eta 34garren ataletan agindutakoaren arauera ordaindu behar dezaten diru-zenbateko garbia sei zati berdinetan eta honela ordainduko da:\na) Lehenengoa, Lege honek dakartzan Guztizko Diruegitamuak indarrean jarri eta hurrengo hamabost egutegi-egunen barruan.\nb) Gainontzeko bost zatiak, 1984garreneko Epailaren, Maiatzaren, Uztailaren, Urriaren eta Azaroaren lehenengo hamabost egunen barruan.\n2.- Euskal Herriko Herriogasuntza Nagusiak Diruzko aintzin-ordainketak eskatu ahal izango dizkie Foru-Diputazioei, hoiegandik eskuratu beharreko eskuarteen pentzutan eta, era berean, Foru-Diputazioek ere, Euskal Herriko Herriogasuntza Nagusiari, horri egin beharreko ordainketen atzerapena eskatu ahal izango diote, Epailaren 24ko 3/1982 Legearen 36garren atalaren 2garren eta 3garren zatiek dakartzaten modutan.\n3.- Aurreko zatian esandako zio hoiegatik heuregatik, Euskal Herriko Herriogasuntza Nagusiak Autonomia-Estatutoaren 41-2-d) Atalak dion Kupoaren ordainketak ateratzea eskatu ahal izango dio Erresumako Herriogasuntzari.\n36. Atala - Foru-Diputazioen lehenengo eta behingo ekarketen aldakuntza\n1.- 1983garreneko irailaren 30az gero Autonomia-Elkarteak Erresumagandik Lege honen gai diren Diruegitamuetan sartu gabeko agintepide eta/edo zerbitzu berriak hartuala, lehenengo eta behingorako Lege honen 32garren atalean finkatutako guztizko ekarketa agintepide eta/edo zerbitzu hoiei Erresuma-mailan dagokien diruizendapen osoa Kupoaren Legeak jarri dezan eratxikitze-biderkariarekin, edo horren ezean Ekonomia-Itunearen Zazpigarren Aldibaterako Erabakiak finkatu dezanarekin biderkatuz atera dedinaren arauera gehituko da gehikuntza horrek, hiru Foru-Diputazioentzat orohar hartuta atera dedin zenbatekoa Erresumarentzako bateango Kupoa gutxitu beharrekoa bera izan dedin moduan. Horrela zehaztutako gehikuntza hoietako bakoitza, esandako atalaren lehenengo zatian ematen diren ehunekoen arauera banatuko da Foru-Diputazioen artean.\nForu-Diputazioek ekarketa hoiek zati berdinetan ordainduko dituzte Lege honen 35karren atalean zehaztu eta horretzazko Legea edo eratxikitze-Dekretoa argitaratu ondoren gertatu daitezen epe-mugetan, eta argitalpena atal honek jartzen dituen epe-mugetatik azkena igaro ondoren egitea gertatuz gero, argitalpen hori egin eta hurrengo 15karren egutegi-eguna epe-muga izango duen ordainketa bakar baten.\n2.- Autonomia-Elkarteak Kondaira-Lurraldeei edo alderantziz agintepideak eta/edo zerbitzuak eskuratzea, edo agintepide eta/edo zerbitzuak atzera Erresumari itzultzea izan dedinean, epailaren 24ko 3/1982 Legearen 37garren atalaren 2garren, 3garren eta 4garren zatiek agintzen dutena egingo da.\nDIRUIZENDAPEN-GEHIKIZUNEN GEHIKUNTZARAKO DIRUBIDEEZ\n37. Atala - Araupidetza\n1984garren ekonomia-urtean epailaren 24ko 3/1982 Legearen 39garren atalaren lehenengo zatiak "Dirubideei" buruz dakarrenak indarrean iraungo du.\nHERRI-GASTUAREN GEHIKUNTZA ETA ESKURAKETEN MURRIZTAPENA\n38. Atala - Araupidetza\n1984garreneko ekonomia-urtean, epailaren 24ko 3/1982 Legearen 41garren atalak "Aurrea hartzezko Neurriei" buruz dakartzan araupideek indarrean iraungo dute.\n39. Atala - Araupidetza\n1984garreneko ekonomia-urtean epailaren 24ko 3/1982 Legearen 42garren atalak dakartzan "Diruezarketen Artarako Batzordearekiko" jaurpideek indarrean iraungo dute.\nLehenengoa - 1982garrenerako Diruegitamuetan Lurraldearteko Ordezkaketa-Baltzarentzat egindako diruizendapenei buruzko arauak\n1.- 1984garreneko urtarrilaren lehenengoaz gero, Erresumagandik 1982garreneko ekonomia-urteko Lurraldearteko Ordezkaketa-Baltzari dagozkion eskuarteak eskuratzeak Jaurlaritzak erabaki ditzan diruezarketa-egitasmo berrientzako diruizendapenak 1984garrenerako Guztizko Diruegitamuetan sartzea ekarriko du, horretzazko Eranste-Dekretoa Euskal Herriko Agintaritzaren Aldizkarian argitaratu behar dela. Diruizendapen hori 98garren Sailaren barruango berarizko Zerbitzu baten egingo da, "Lurraldearteko Ordezkaketa-Baltza. 1982garreneko Ekonomia-urteko Diruizendapena" deritzala.\n2.- Lege honetan esandako moduak eta bideak eginez diruak maileguz hartzeko baimena ematen zaio Jaurlaritzari, eta bai ekonomiaurte horri dagozkion Erresumagandikako diruak ez eskuratzeari lerizkiokeen urritasunak betetzeko, hala behar izanez gero 1982garreneko ekonomia-urteko diruegitamu-gaindikinez baliatzeko ere. Halaber, eta urritasun hoiek aldi labur baterakoak izan daitezenean, Jaurlaritzak epe laburrerako maileguak hartzeko baimena eman ahal izango du.\n3.- Jaurlaritzak Eusko Legebiltzarreko Ekonomia, Herriogasun eta Diruegitamu-Batzordeari aurreko zatiak dakartzan baimenez baliatuz egindako maileguketa guztien eta bakoitzaren berri emango dio.\n4.- Erabaki Gehigarri honetan, eta hala badagokio Lege honen 15karren atalean agintzen dena, Konstituzio-Epaitegiak bere garaian Erresumaren 1982garrenerako eta 1983garrenerako Guztizko Diruegitamuen aurka eta Lurraldearteko Ordezkaketa-Baltzari buruz egindako jazarpenetan eman dezan epaiaren menpe dagoela ulertuko da.\nEpaitegiak bere erabakia har dezanean, Jaurlaritzak Eusko Legebiltzarreko Ekonomia, Herriogasun eta Diruegitamu-Batzordeari erabaki horren Diruegitamuekiko eragina eta hori betetzeko behar daitezen neurriak jakinaraziko dizkio.\nBigarrena - Industriaren Birregituraketa eta Eraldakuntzarentzako Gaudimenak eta Bermeak\nJaurlaritzak, bere Ekonomia-Batzordearen saloz, Industriaren birregituraketari eta eraldakuntzari laguntzeko Industriaren Suztapen eta Eraldaketarako Baltzuaren bidez ematea erabaki dezan gaudimen eta baltzuek ez dute, 1984garreneko ekonomia-urterako, honako zenbateko hauetatik gora joko:\n- Gaudimenek, hiru mila miloe peseta\n- Bermeek, bostehun miloe peseta\nEuskal Herriko Herriogasuntza Nagusiak bere gain hartuko ditu Industriaren Suztapen eta Eraldakuntzarako Baltzuak hala gertatuz gero industriaren birregituraketari eta eraldaketari lagunduz egin ditzan dirubidetza-eragiketetan izandako galerak.\nHirugarrena - Ordezkaketen aldakuntzak\nLege honen 32 atalak diona bertako bigarren zatiaren gai diren ordezkaketetarako erabiliz hala gertatuz gero sortu daitezkeen gehiagozko edo gutxiagozko aldeak, 99garren Saileko diruizendapenen pentzutan kitatuko dira.\nLaugarrena - Akurapen-Arauak\n1.- Euskadiko Autonomia-Elkarteari dagokion aginte-eremuan Lege honen III Eraskinean zehazten diren manuek bertan esaten diren aldakuntzak izango dituzte.\n2.- Aurreko idazpuruan esandako aldakuntzen ondoriozko arauek, ordezkatutakoen maila bera izango dute.\n3.- Jaurlaritzak, Legebiltzarreko Ekonomia, Herriogasun eta Diruegitamu-Batzordeari, hiruhilabetekal, araupidetza honen babespean egindako bost miloe peseta baino gehiagoko lan eta zuzkiketa-akurapenen zerrenda zehatza bidaliko dio.\nBosgarrena - Foru-Diputazioen Ekarketak\nLege honen VIII Idazpuruak ez du Autonomia-Elkarte Osorako Erakundegorenen eta Kondaira Lurraldeen arteko harremanak araupetu ditzan Legearen edukia aintzin-erabakitzen.\nSeigarrena - Legebiltzarrari buruzko 00 Saila ren Diruegitamua\nAutonomia-Elkartearen 1984garrenerako Diruegitamuetan agertzen diran Legebiltzarrari dagokion 00 Sailerako diru-zenbatekoak behin-behingorakotzat joko dira hark bere diru-egitamuak behin-betiko onartu ditzanerarte; orduan eta jakinarazi dakion ondoren, Ekonomia eta Herriogasun Sailak egon daitezen soberakinak edo mentsak "Sail Berezien Gastuak" 99garren Sailean sartutako diruetatik egokien eritzitakoen pentzutan garbituko ditu.\nVI Legebiltzar-Batzordeak (Presako Legegintza, Araudia eta Jaurpideak), 1983garreneko Diruegitamuko zernolako ezberdinetako diruizendapen-gaindikinak Eusko Legebiltzarraren 1984garreneko Diruegitamuko diruegitamu-zernolako beretan sartu ahal izango ditu.\nJaurlaritzak, Diruegitamuen Lege-Egitasmoa Legebiltzarrera bidali baino lehen, 1985garren urterako nolako ordainsari-gehikuntzak egoki izango direnaz Autonomia-Elkartean ordezkaritza duten Sindikaritza-Erakundeei eskatuko die iritzia.\nBederatzigarrena - Lanbide-egitarauen arta eta zaingorako Batzordea\nLege honetako 16garren atalean agindutakoa dena dela, bakoitzak duen ordezkaritza-mailaren arauera, Autonomia-Elkartean gehiengoa duten Sindikaritza-Erakundeek eta Ugazaba-Erakundeak osatuko duten Batzordea sortuko da, Batzorde honen egitekoa lanbide-egitarauak egipidetzearekiko arta eta zaingoa izatea izango da, honako gai hauek kontutan izanik:\n- Langabeziaren aurkako borrokarako lanetarako Baltza.\n- Langabeziaren aurkako borrokarako artez egin beharreko lanak.\n- Gaztetxoen eta familia-ardurarik duten emakumeen Lanbide-Suztapena.\n- Industria-Lanbidearen Suztapena.\n- Busturialdea-Egitamuaren hedapena.\nBatzorde honek bereziki honako egiteko hauek hartuko ditu bere gain:\na) Lege honetan dauden araupideak osatu eta hobetzeko behar daitezen neurri guztien saloak egitea.\nb) Lanik gabeango langileen akurapenen zaingoa eta gain-ikuskaritza izatea.\nc) Eman beharreko Lanbide-Hezkuntzarako ikastaldien egitarauari buruzkoan iritzi-eskeei erantzutea.\nLan-Saileko Lanbide-Sailburuordeari egokituko zaio Batzordeko Lehendakaritza eta behar dedinetan Industria-Saileko ordezkari batek ere eskuhartuko du.\nHalaber, Kondaira-Lurralde bakoitzean, esandako ordezkaritza-irizpideak kontutan izanik, dagokion Artarako eta Zaingorako Batzordea sortaraziko da.\nBakarra - Norbanako-alorreko legepeko Herri-Izaikien eta Herri-Baltzuen diruegitamu-jaurpideak\n1.- Lege honen lehenengo atalaren 3garren zatian agindutakoa hala dela ere, eta Euskadiko Diruegitamu-Jaurpideen Legea indarrean jarri dedinerarte, 1983garreneko Abenduaren 31z gero sortarazitako herri-baltzuen 1984 garreneko ekonomia-urterako diruegitamuak eta gaudimenak emateko eta sorpetzeko goreneko mugak ontzat emateko eta aldatzeko, hoietako zernolako bakoitzari dagokion zenbatekoa ehun miloe pesetatik gorakoa izan ez dedinean ez da Jaurlaritzaren onarpena baizik beharrezkoa izango.\n2.- Euskadiko Diruegitamu-Jaurpideen Legea indarrean jarri ez dedin artean, Jaurlaritzari Norbanako-alorreko Legepeko Herri-Izaikien eta Herri-Baltzuen Diruegitamu-jaurpideak araupetzeko eskua ematen zaio, aurreko atalean egindako salbuespenaz besterik gabe.\n3.- "Euskal Irrati-Telebista" eta horren Eraentzarako Herri-Baltzuak Manu honetan agindutakotik kanpo gelditzen dira.\nBaliogabetze-Erabakia Bakarra - Baliogabetzeak\nOraingo Lege hau indarrean jarri dedin unean bertan, irailaren 22ko 3/1983 Dekreto-Legea sendesten duen urriaren 6ko 20/1983 Legea balioga betuta geldituko da, eta bai irailaren 5eko 182/1983 Dekretoa ere.\nAzken-Erabakia Bakarra - Indarraldia\nLege hau mila bederatzirehun eta larogeita laugarreneko urtarrilaren lehenengoan jarriko da indarrean.\nEUSKADIKO AUTONOMIA-ELKARTEKO 1984GARRENERAKO GUZTIZKO DIRUEGITAMUAK\nA.- Erresumaren Akurapen-Legea, jorrailaren 8ko 928/1965 Dekretoz onartu eta epailaren 17ko 5/1973 Legez aldatutako Atalkako Idazkera.\n22. Atalaren B) zatia\nBertan ohartemandako bost miloe pesetako diru-zenbatekoa hogeita bost miloe pesetaraino gehitien da.\n26. Atalaren 3garren zatiaren azken lerroaldia\nBertan ohartemandako bost miloe pesetako diru-zenbatekoa hogeita bost miloe pesetaraino gehitzen da.\n28. Atalaren bigarren lerroaldia\nBertan ohartemandako hogeita bost miloe pesetako diru-zenbatekoa ehun eta berrogeita hamar miloe pesetaraino gehitzen da.\n37. Atalaren 3garren zatia\n38. Atalaren 2garren lerroaldia\nBertan esaten den bost miloe pesetako diruzenbatekoa hogeita bost miloe pesetaraino gehitzen da.\n40. Atalaren 2garren zatia\nBertan esaten den bi miloe bostehun mila pesetako diru-zenbatekoa ehun miloe pesetaraino gehitzen da.\n69. Atalaren 4garren zatia\nHorrek dakarren bost miloe pesetako diruzenbatekoa hogeita bost miloe pesetaraino gehitzen da.\nBertan ohartemandako bi miloe bostehun mila pesetako diru-zenbatekoa ehun miloe pesetaraino gehitzen da.\n86. Atalaren bigarren lerroaldia\nBertan esaten den ehun mila pesetako diru zenbatekoa bostehun mila pesetaraino gehitzen da.\n87. Atalaren 4garren zatia\nHiru miloe pesetako diru-zenbatekoa hamar miloe pesetaraino gehitzen da.\n88. Atalaren bigarren lerroaldia\nHonela idatzita geldituko da:\n"Agintaritzak ontzat emandako edo bide bakarrez erosi beharreko ogasunak erosteko, hoientzako berarizko araupideek agintzen dutena beteko da lehenengo eta behin".\n98. Atalaren lehenengo eta bigarren lerroaldiak\nAtal horren lehenengo eta bigarren lerroaldietan ohartemanda egon eta 1978garreneko Otsailaren 26ko Herriogasuntza-Ministeritzaren Aginduz hamar miloe pesetaraino jasotako bost miloe pesetako diru-zenbatekoa hogeita bost miloe pesetaraino gehitzen da.\nAtalaren bigarren lerroaldia honela idatzita geldituko da:\n"Jarrita dagoen hogeita bost miloe pesetako goren-muga Ekonomia eta Herriogasun-Sailburuaren erabakiz jaso edo jetsi ahal izango da, Ekonomiaren Egoerak eskatu dezanaren arauera".\nSailkapenaren muga aldi baterako jasotzeari buruzko Ekonomia eta Herriogasun-Sailaren mila bederatzirehun eta larogeita hirugarreneko Irailaren hemeretziko Aginduak indarrean dirau, Agindu horretan ohartemandako eragite-eremurako.\nLehenengo Erabaki Gehigarriaren lehenengo tartekoa.\n"Ekonomia eta Herriogasun-Sailburuari dagokio Jaurlaritzari Lege hau betetzeko, egiteratzeko eta osabideratzeko beharrezko izan daitezen araudibidezko erabakien saloa egiteko ahalmena".\n"Jaurlaritzari, Ekonomia eta Herriogasun-Sailburuaren saloz eta Ekonomia-Batzordeak bere erizpena eman ondoren, Euskadiko Autonomia-Elkartean arduralaritza-akurapenetarako indarrean dauden erak birraztertzeko eskua ematen zaio, eta bai Arduralaritzaren hoietango bermapideak ere, hoien biderapena azkarragotzeko eta errazteko xedez, legezkotasunaren, lehiaren, iragarketaren eta alor horretan funtsezko diren gainontzekoen arauerako irizpideen kaltetan gabe".\n"Autonomia-Elkarteko Erakundegoren-mailako Izaikien akurapenak\nA.- Orotariko araupideak\na) Lege honek dakartzan arduralaritza-akurapenari buruzko arauak, eta bai Lege hori osabideratu, egiteratu edo osatu dezaten erabakiak ere, Autonomia-Elkarteko Erakundegoren-mailako Izaikiekin erabilgarri izango dira hoien berarizko jaurpideak osatzen dituzten manuen aurka egon ez daitezen guztietan. Horretarako, Euskadiko Autonomia Elkarteko Ihardutze-Erakunde Burujabeak eta Norbanako-alorreko Legepeko Herri-Izaikiak Autonomia-Elkarteko Erakundegoren-mailako Izaikitzat joko dira.\nb) Honako Dekreto hauek indarrean diraute: Arduralaritza-Akurapenerako Ihardutze-jaurpideei buruzko Ekainaren 30eko 92/1981; Teknolojiaren aldetik Interesgarri izan daitezen Ogasun eta Eskubideentzako Jaurpideei buruzko Otsailaren 28ko 33/1983, eta Informatikazko Ogasunak eta Zerbitzuak Erosteko Bideei buruzko Jorrailaren 11ko 77/1983.\nB.- Ihardutze-Erakunde Burujabeak\na) Hitzarmenak egiteko ahalmena hoiek sortaraztezko Legeen arauerako legezko ordezkariei dagokie, bainan hamar miloe pesetatik gora jo dezatenetan, hari eratxikita egon daitezeneko Sailburuaren edo Jaurlaritzaren aintzin-baimena beharko dute, Lege honetan zehaztutako agintepideen arauera.\nAintzin-baimen hori ez da presako lanak izan daitezenean beharrezkoa izango.\nb) Honen aurreko A zatiko b) txatalean ohartemandakoaren kaltetan gabe, agintaritzak ontzat eman gabekoak edo bide bakarrez erostekoak izan ez daitezen ogasunen zuzkiketarako hitzarmenak Ihardutze-Erakunde Burujabeek artei egin ahal izango dituzte, bere ihardunaren artezko helburu izan ez eta bere berarizko zertarakoen arauera berriz agizko salerosketara itzularazteko asmoz erosi izanaren baldintzapean.\nOfizialki etxeginetan sailkatuta egon daitezen enpresariak, beti ere, behin-behingoko gaudimena utzi beharretik iare geldituko dira.\nB.- Azaroaren 25eko 3.410/1975 Dekretoz onartutako Erresumaren akurapenetarako Araudi Nagusia.\n63. Atalaren B) zatia\n"Diruegitamuz hogeita bost miloe pesetatik behera jo dezaten eraldaketa, konponketa txiki, iraunarazte edo bere onean eusteko lanen egitasmoetan, 63garren atalean zehaztutako agiripaperak laburtu egin ahal izango dira, eta bai hoietako batzuk kendu ere, gelditzen direnak dagozkien lanak zehazteko, egiteko eta hoien balioa neurtzeko aski izan daitezenaren baldintzapean.\nIraunarazteko edo onean eusteko lanek hamar miloe pesetatik beherako diruegitamua izan dezatenean, eskatu daitekeen agiri bakarra zatika zehaztutako diruegitamua izango da".\n90. Atalaren 3garren zatiko bigarren lerroaldia\n117. Atalaren 3garren zatia\n119. Atalaren bigarren lerroaldia\n121. Atalaren 2garren zatia\nBertan ohartemandako bi miloe bostehun mila pesetako diru-zenbatekoa hogeita bost miloe pesetaraino gehitzen da.\n215. Atalaren 2garren zatia\n245. Atalaren bigarren eta hirugarren lerroaldiak\nBertan ohartemandako ehun mila pesetako diru-zenbatekoa bostehun mila pesetaraino gehitzen da.\nHonela idatzitako laugarren lerroaldi bat gehituko da:\n247. Atalaren 4garren zatia\nBertan ohartemandako hiru miloe pesetako diru-zenbatekoa hamar miloe pesetaraino gehitzen da.\n254. Atalaren lehenengo zatia\n284. Atalaren lehenengo eta bigarren lerroaldiak\nAtal horren esandako lerroaldietan ohartemanda egon eta 1978garreneko otsailaren 26ko Herriogasuntza-Ministeritzaren Aginduz hamar miloe pesetaraino jasotako bost miloe pesetako diru-zenbatekoa hogeita bost miloe pesetaraino gehitzen da.\nSailkapenaren muga aldi baterako jasotzeari buruzko Ekonomia eta Herriogasun-Sailaren 1983garreneko Irailaren 19ko Aginduak indarrean dirau, Agindu horretan ohartemandako eragite-eremurako.\nBertan ohartemandako bost miloe pesetako diru-zenbatekoa hogeita bost miloe peseta raino gehitzen da.\n322. Atalaren Lehenengo lerroaldia\nAtal horren lehenengo lerroaldian ohartemandako bost miloe pesetako diru-zenbatekoa hogeita bost miloe pesetaraino gehitzen da.\n"Goren-muga hori Ekonomia eta Herriogasun-Sailburuaren erabakiz jaso edo jetsi ahal izango da, Ekonomiaren egoerak eska dezanaren arauera".\nC.- Aholkularitzako edo Zerbitzutako enpresekingo ituneak araupetzen dituen jorrailaren 4ko 1.005/1974 Dekretoa.\n2. Atalaren c) txatala\nBertan ohartemandako hiru miloe pesetako diru-zenbatekoa hogeita bost miloe pesetaraino gehitzen da.\n9. Atalaren a) txatala\nBertan ohartemandako hiru miloe pesetako diru-zenbatekoa hamabost miloe pesetaraino gehitzen da.\n10. Atalaren bigarren lerroaldia\nBertan ohartemandako hiru miloe pesetako diru-zenbatekoa ehun miloe pesetaraino gehitzen da.\nD.- Aholkularitzako eta Zerbitzutarako enpresak sailkatzeko arauei buruzko Otsailaren 12ko 609/1982 Dekretoango aldakuntzak.\nLehenengo Atalaren lehenengo eta bigarren lerroaldiak\nLehenengo eta bigarren lerroaldietan ohartemandako hamar miloe pesetako diru-zenbatekoa hogeita bost miloe pesetaraino gehitzen da.\n"Jarritako hogeita bost miloe pesetako muga hori Ekonomia eta Herriogasun-Sailburuaren erabakiz jaso edo jetsi ahal izango da, Ekonomiaren egoerak eska dezanaren arauera".\nBertan ohartemandako hamar miloe pesetako diru-zenbatekoa hogeita bost miloe pesetaraino gehitzen da.\nE.- Jaurlaritzari, Ekonomia eta Herriogasun-Sailburuaren saloz eta Ekonomia-Batzordeak bere erizpena eman ondoren honako manu hauetan jarritako zenbatekoak Dekretoz aldatzeko baimena ematen zaio:\na) 22garren atalaren B zatia; 26garrenaren 3garren zatiaren azkeneko lerroaldia; 28garrenaren bigarren lerroaldia; 37garrenaren 3garren zatia; 38garrenaren bigarren lerroaldia; 40garrenaren 2garren zatia; 69garrenaren 4garren zatia; 70garrena; 86garrenaren bigarren lerroaldia; 87garrenaren 4garren zatia; 88garrenaren bigarren lerroaldia, eta Azken Erabakietako Bigarrenaren B zatiko a) txatala, hoiek guztioiek jorrailaren 8ko 928/1965 Dekretoz onartu eta epailaren 17ko 5/1973 Legez aldatutako Erresumaren Akurapen-Legearen Atalkako idazkikoak.\nb) Azaroaren 25eko 3.410/1975 Dekretoz onartutako Erresumaren Akurapen-Araudi Nagusiko 63garren atalaren B zatia; 70garrenaren lehenengo eta bigarren lerro-aldiak; 90garrenaren 3garren zatiko bigarren lerroaldia; 117garrenaren 3garren zatiko bigarren lerroaldia; 121garrenaren 2garren zatia; 213garrenaren 4garren zatia; 215garrena; 245garrenaren bigarren eta hirugarren lerroaldiak; 247garrenaren 4garren zatia eta 254garrenaren lehenengo zatia.\nc) Jorrailaren 4ko 1.005/1974 Dekretoko 9garren atalaren a) txatala, eta 10garrenaren bigarren lerroaldia.\nAurreko txataletan esandako aldakuntzak, hoietan esandako ataletan jarritako diru-zenbatekoak diruaren aldian-aldiango balioari egokitzeko egingo dira.\nF.- Erabaki honetan ohartemandako zenbatekozko aldakuntzak, hoien Berarizko Arduralaritzazko Arau-Zerrendak Lege hau indarrean jarri ondoren onartu daitezeneko hitzarmenetan egingo dira.\nEUSKADIKO AUTONOMIA-ELKARTEKO 1984 GARRENERAKO GUZTIZKO DIRUEGITAMUAK\nLEGEBILTZAR-EZTABAIDAKETAN EKONOMIA SAILKAPENEAN ETA XAHUPENAREN ARGITZAPEN ZEHATZEAN SARTUTAKO ALDAKETAK\n02 Saila: LEHENDAKARITZAKO IDAZKARITZA\n01.- 1 hainbesteko berri bat sortzen da, 02.01.692 zernolakoaren barruan 1.000 peseta izendatzen zaizkiolarik, argitzapen honen ondoren: "Arduralaritza-agiriez baliatzea aztertzeko Batzordea (4 miloe pesetataraino gehitu daitekeen diruizendapena)".\n02.- 2 hainbesteko berri bat sortzen da, 02.07.441 zernolakoaren barruan, 100.000 peseta izendatzen zaizkiolarik, argitzapen honen ondoren: "Bateango itunearen itunebideketan egiteko-auniztasunari, igande eta jaiegunetango lanei, ordu berezien eta jaiegunetako gehigarrien egitura berriari buruzko Baltzu honen alderdi berezietan sor dezan xahupena gehitzeari diruz laguntieko (Hamar miloe pesetataraino gehitu daitekeen diruizendapena)".\n03.- 03.03.471 zernolako berri bat sortzen da bi hainbestekorekin, 1 eta 2, hurrenez-hurrenka 6.000.000 peseta eta 9.000.000 peseta izendatzen zaizkielarik; argitzapen hauen ondoren: 1 Hainbestekoa: "Nekazarien edo ustiaketa buruen gaikuntza", 2 Hainbestekoa: "Nekazal-Sindikaritzaren suztaketa".\n04.- 3garren aldaketari diruz laguntzeko, 15.000.000 peseta izendatuta dauzkan 03.03.771 zernolakoa deuseztatu egiten da.\n05.- 03.04.461 zernolakoan 13.500.000 peseta izendatzen zaizkion 4 hainbesteko berri bat sortzen da, argitzapen honen ondoren: "Nekazaritza, abelazkuntza eta oihanzaintza-arriskuetatik babesteko (Aseguro-Itunea)".\n06.- 1.500.000 peseta gehitzen zaizkio 03.04.612 zernolakoaren 13 hainbestekoarekiko diruizendapenari.\n07.- 2.000.000 peseta gehitzen zaizkio 03.04.612 zernolakoaren 18 hainbestekoarekiko diruizendapenari.\n04 Saila: MERKATARITZA, ARRANTZUA ETA TURISMOA\n08.- 3 hainbestekoa sortzen da 2.300.000 peseta izendatzen zaizkiolarik 04.02.171 zernolakoaren barruan argitzapen honen ondoren:\n"Eskolan egaripenaren alorrean irakatsi ahal izateko ordezko lanariak. Zerbitzu honetako 181-3 eta 259-1 zernolakoetara alda daiteke, eta baita Hezkuntza eta Kultura-Sailera ere".\n09.- 3 hainbesteko berri bat sortzen da 700.000 peseta izendatzen zaizkiolarik 04.02.181 zernolakoaren barruan honako argitzapen honen ondoren:\nEskolan egaripenaren alorrean irakasten jardun dezaten ordezko lanarientzako Gizarte-Segurantza. Zerbitzu honetako 171-3 eta 259-1 zernolakoetara alda daiteke, eta baita Hezkuntza eta Kultura-Sailera ere".\n10.- 1 hainbestekoa sortzen da 2.000.000 peseta izendatzen zaizkiolarik 04.02.259 zernolakoaren barruan honako argitzapen honen ondoren:\n"Eskolan hezkuntzazko irakasgai gisa egaripena irakatsi ahal izateko beharrezko jarduera-xahupenak. Zerbitzu honetako 171-3 eta 181-3 zernolakoetara alda daiteke, eta baita Hezkuntza eta Kultura-Sailera ere".\n11.- 5.000.000 peseta gehitzen zaizkio 04.03.761 zernolakoaren 1 hainbestekoarekiko diruizendapenari.\n12.- 2.000.000 peseta gehitzen zaizkio 04.02.471 zernolakoaren 8 hainbestekoari.\n13.- 3.000.000 peseta gehitzen zaizkio 04.02.481 zernolakoaren 1 hainbestekoarekiko diruizendapenari.\n14.- 06.05.851 zernolako berri bat sortzen da 100.000 peseta izendatzen zaizkiolarik, argitzapen honen azpian: "Elkarte Autonomiaduneko Iraskunde-Arduralaritza osatzen duten Erakundeentzako gehienez urtebeteko eperako dirulaguntza Euskadiko Elkarte Autonomiadunaren 1984garrenerako Guztizko Diruegitamuen Legearen araudiari jarraiki. Dirulaguntza hau Erakundeen ihardunerako baimendutako zorpetzearen mugaraino gehitu ahal izango da".\n15.- "06 Saileko, 05 Zerbitzua, lanari-erroldea, Egitamuketa-Artezkaritza, Jaurlaritzak, 99 Sailaren pentzutan, egitamuketa-lanek ukan ditzaten lan-beharren arauera bete ahal izango dituen C7205 ezagukarizko goren titulodun bi Teknikari-hutsartekin gehitzen da".\n07 Saila: HEZKUNTZA ETA KULTURA\n16.- 07.03.771 zernolakoko 5 hainbestekoarekiko diruizendapenari 10.000.000 peseta gehitzen zaizkio, honako argitzapen hau gehitu behar zaiolarik: "Bizkaiko gormutuentzako tresneria-hornidura bereziaren diruizendapenerako 10.000.000 peseta".\n17.- 07.01.131.1 zernolako berri bat sortzen da 500.000.000 pesetatako hainbatekoz argitzapen honen ondoren: "Irakaslegoaren lansarien 3.313/1981 Dekretoa betetzeari darizkion egitekoei aurre egiteko Legez onartutako beharrak bete arte gehitu daitekeen dirulaguntza)".\n18.- 07.06.471 zernolakoaren 4 hainbestekoarekiko diruizendapenari 3.000.000 peseta gehitzen zaizkio.\n19.- 5-bis hainbesteko berri bat sortzen da, 07.09.471 zernolakoaren barruan 10.000.000 pesetatako hainbesteko batez argitzapen honen ondoren: "Antzerkiko arte-ordaritzak, etabar..."\n20.- 2 hainbesteko berri bat sortzen da, 07.09.481 zernolakoaren barruan 5.000.000 pesetatako hainbesteko batez, honako argitzapen honen ondoren: "Nazioarteko Bilkurentzako Ikastesariak".\n21.- 07.10.259.1 zernolako berri bat sortzen da, 10.000.000 pesetatako hainbesteko batez, honako argitzapen honen ondoren: "Euskaditik kanpo arte-ikugairien erakusketen antolaketa".\n22.- 566.800 peseta gehitzen zaizkio 07.02.253 zernolakoaren 2 hainbestekoarekiko diruizendapenari.\n23.- 1.700.400 peseta gehitzen zaizkio 07.02.253 zernolakoaren 3 hainbestekoarekiko diruizendapenari.\n24.- 3.400.800 peseta gehitzen zaizkio 07.02.253 zernolakoaren 4 hainbestekoarekiko diruizendapenari.\n25.- 21.360 peseta gehitzen zaizkio 07.02.254 zernolakoaren 4 hainbestekoarekiko diruizendapenari.\n26.- 64.080 peseta gehitzen zaizkio 07.02.254 zernolakoaren 5 hainbestekoarekiko diruizendapenari.\n27.- 92.560 peeta gehitzen zaizkio 07.02 254 zernolakoaren 6 hainbestekoarekiko diruizendapenari.\n28.- 2.000.000 peseta gehitzen zaizkio 07.07.471 zernolakoaren 8 hainbestekoarekiko diruizendapenari.\n29.- 2.500.000 peseta gehitzen zaizkio 07.07.471 zernolakoaren 9 hainbestekoarekiko diruizendapenari.\n30.- 2.500.000 peseta gehitzen zaizkio 07.07.471 zernolakoaren 10 hainbestekoarekiko diruizendapenari.\n31.- 1.500.000 peseta gehitzen zaizkio 07.07.471 zernolakoaren 11 hainbestekoarekiko diruizendapenari.\n32.- 3.000.000 peseta gehitzen zaizkio 07.09.171 zernolakoaren 3 hainbestekoarekiko diruizendapenari.\n33.- 5.000.000 peseta gehitzen zaizkio 07.09.254 zernolakoaren 1 hainbestekoarekiko diruizendapenari.\n09 Saila: HERRI-ZAINGOA\n34.- 09.06.111 zernolakoaren barruan, "D7106 Ordezkaria" "D7106 Artezkariordea" zehaztapenagatik ordezkatu.\n35.- 09.06.181 zernolakoaren barruan, "D7106 Ordezkaria" "D7106 Artezkariordea" zehaztapenagatik ordezkatu.\n36.- 09.06.258 zernolakoaren barruan, "D7106 Ordezkaria" "D7106 Artezkariordea" zehaztapenagatik ordezkatu.\n37.- 10.000.000 peseta gehitzen zaizkio 09.02.251 zernolakoarekiko diruizendapenari.\n38.- 11.03.632.1 zernolako berri bat sortzen da 15.000.000 pesetatako hainbesteko batez argitzapen honen azpian: "Tokiz alda daitezkeen saiaketategien erosketa".\n39.- 11.03.781 zernolakoaren 1 hainbestekoarekiko diruizendapena 1.500.000 pesetatan gehitzen da.\n40.- 11.03.781 zernolakoaren 2 hainbestekoarekiko diruizendapena 1.500.000 pesetatan gehitzen da.\n41.- 11.06.251 zernolakoaren barruan 2 hainbesteko berri bat sortzen da 6.000.000 pesetatako hainbesteko batez, argitzapen honen ondoren: "V.O.P. ikuskaritza eta Herri-Suztapenerako ekintzaldia".\n42.- 11.08.252 zernolakoaren 2 hainbestekoaren argitzapena aldatzen da honako honegatik ordezkatu behar izanik: "Txartel-birsendespenen iragarkiak, Elkarte Autonomiaduneko Artezkarien Bilkura".\n12 Saila: OSASUNKETA ETA GIZARTESEGURANTZA\n43.- Lege-Egitasmoan 33.000 pesetakin agertzen zen 12.02.215 zernolakoko 3 hainbestekoa kendu egiten da.\n44.- 12.02.253 zernolakoaren 5 hainbestekoarekiko diruizendapena 500.000 pesetatan murrizten da.\n45.- 12.04.431 zernolakoaren 1 hainbestekoarekiko diruizendapena 3.500.000 pesetatan gehitzen da.\n46.- 12.04.431 zernolakoaren 2 hainbestekoarekiko diruizendapena 5.000.000 pesetatan gehitzen da.\n47.- 12.04.431 zernolakoaren 3 hainbestekoarekiko diruizendapena 7.500.000 pesetatan gehitzen da.\n48.- 12.04.731 zernolakoaren 1, 2, 3, 4, 5, 6, 7, 8 eta 9 hainbestekoekiko diruizendapenei honako zenbatekoak gehitzen zaizkie hurrenezhurrenka:\n49.- 12.04.771 zernolakoaren 1, 2, 3, 4, 5, 6, 7, 8 eta 9 hainbestekoekiko diruizendapenei honako zenbatekoak kentzen zaizkie hurrenez hurrenka:\n99 Saila: SAIL BEREZIETARAKO XAHUPENAK\n50.- 99.09.151 Zernolakoaren 2garrenarekin lotuta 1 hainbestekoarekiko diruizendapena 150.000.000 pesetatan gehitzen da.\n51.- 99.09.689 zernolakoaren 1 hainbestekoarekiko diruizendapena 816.121.913 pesetatan murrizten da.\nLEGEBILTZAR-EZTABAIDAKETAN HERRI-IZAIKIEN ETA\nHERRI-BALTZUEN DIRUEGITAMUETAN SARTUTAKO ALDAKETAK\nEUSKAL IRRATI TELEBISTA HERRI-IZAIKIA\n1.- Ustiaketako (Diruizendapenak) Diruegitamuan "Agizko Dirulaguntzak" 12.1 zernolakoarekiko diruizendapena 100.000 pesetatan gehitzen da, 10.000.000 pesetataraino gehitu daitekeelarik.\n2.- Ustiaketako (Dirusarrerak) Diruegitamuan "Elkarte Autonomiadunaren Ustiaketarekiko Dirulaguntza" 6.1 zernolakoarekiko diruizendapena 100.000 pesetatan gehitzen da, 10.000.000 pesetataraino gehitu daitekeelarik.\nEUSKAL TELEBISTA HERRI-BALTZUA\n3.- Ustiaketako (Diruizendapenak) Diruegitamuan "Soldatak eta lansariak" 11 zernolakoarekiko diruizendapena 100.000 pesetatan gehitzen da, argitzapen honen azpian: "Bateango Itunearen itunebideketak egitekoen nagusitasunari, igande eta jaiegunetango gainetikako lanei, ordu berezi eta jaiegun-gehigarrien egitura berriari buruzko Baltzu honen alderdi berezietan sor ditzan xahupenen gehitzeari diruz laguntzeko (Hamar miloe pesetataraino gehitu daitekeen dirulaguntza)".\n4.- Ustiaketako (Dirueskuarteak) Diruegitamuan "Elkarte Autonomiadunaren Ustiaketarekiko Dirulaguntzak" 6.1 Zernolakoarekiko diruizendapena 100.000 pesetatan gehitzen da.\nEUSKAL IRRATI TELEBISTA HERRI-IZAIKIAREN ETA ERAENTZAZKO HERRI-BALTZUEN DIRUEGITAMU BATERATUA\n5.- Ustiaketako (Diruizendapenak) Diruegitamuan, "Soldata eta Lansariak" 1.1 zernolakoarekiko diruizendapena 100.000 pesetatan gehitzen da.\n6.- Ustiaketako (Dirueskuarteak) Diruegitamuan, "Elkarte Autonomiadunaren ustiaketarekiko Dirulaguntzak" 6.1 zernolakoa 100.000 pesetatan gehitzen da.


6. MAILAKO IZARTXOAK\nCopyright © 6. MAILAKO IZARTXOAK\nAurten gorputz hezkuntzako saioetan Akrosport edo koreografia akrobatiko izenez ezagutzen den modalitatea lantzen hasi gara. Gure inguruan ezezaguna den arren Europa mailan oso zabaldua dagoen kirola da hau, eta merezi du ezagutzea.\nKopuru ezberdinetako taldetan lantzen dugu eta kide bat bestearen gainean giza piramide, dorre edo figura ezberdinak egitean datza. Figura bakoitza osatzeko edo ezberdinak elkartzeko lotura elementuak erabiltzen dira: saltoak, gurpilak, iraulketak, itzulipurdiak, orekak, eta abar izan daitezke. Lan guztia musika doinu baten erritmoari jarraituz osatzen da. Beraz, akrobaziak, orekak eta hainbat erritmo lantzen dira, baina bereziki talde lana azpimarratu nahi dugu.\nEzinbestekoa eta derrigorrezkoa da, beroketa eta postura egokiak aurrez lantzea. Horrez gain, akrobaziak edozein modutan egitea arriskutsua gerta daiteke. Hori dela eta ezinbestekoa da ziurtasun neurri batzuk hartzea.\nKANPOKO ERAGILEEN KONTZEPTU-MAPEN AURKEZPENA\nLH-6Ako ikasleok Txanelako 1. gaiaren zati bat taldeka landu dugu: Lurrazalaren aldaketak eragiten dituzten KANPOKO ERAGILEEN atala hain zuzen ere.\nGelako aurkezpenak egiteko bubb.us erabilita kontzeptu-mapak egin ditugu. Hemen dago guztiak biltzen dituen aurkezpena. Ea gustatzen zaizuen!\nKanpoko eragileak from agurtza\nAuthor: Agurtza Label: aurkezpena, kontzeptu-mapak, Txanela\nKANPO-ERAGILEEN KONTZEPTU-MAPEN AURKEZPENA\nLH-6Akook Txanelako 1. gaiaren zati bat taldeka landu dugu: Lurrazalaren aldaketak eragiten dituzten KANPO ERAGILEEN atala hain zuzen ere.\naurkezpena kontzeptu-mapak Txanela


Lege oharra - Pack WordPressPack WordPress\nLege‐ohar honek CLUB DEPORTIVO BAZTANGO MENDIGOIZALEAK, (aurrerantzean, BAZTANGO MENDIGOIZALEAK) titularra den www.baztangomendigoizaleak.org webgunearen erabilera arautzen du.\nBAZTANGO MENDIGOIZALEAK ren webgunean nabigatzeak haren erabiltzaile‐izaera esleitzen dio, eta legezko abisu honetan argitaratutako baldintza guzti‐guztiak erabat eta erreserbarik gabe onartzea dakar. Halaber, ohartarazten du baldintza horiek aldatu ahal izango dituela BAZTANGO MENDIGOIZALEAK aldez aurretik jakinarazi gabe, eta, kasu horretan, argitaratu eta jakinarazi egingo dela ahalik eta lasterren.\nGainera, erabiltzaileak webgunearen erabilera zuzena egin beharko du, legeekin, fede onarekin, ordena publikoarekin, trafikoaren erabilerekin eta lege‐ohar honekin bat etorriz, eta betebehar hori ez betetzearen ondorioz sor daitekeen edozein kalte‐galeraren erantzule izango da BAZTANGO MENDIGOIZALEAKaren edo hirugarrenen aurrean.\nBaimendutakoa ez den beste edozein erabilera debekatuta dago, eta BAZTANGO MENDIGOIZALEAK sarbidea eta erabilera ukatu edo kendu ahal izango ditu edozein unetan.\nBAZTANGO MENDIGOIZALEAK, Informazioaren Gizartearen Zerbitzuei eta Merkataritza Elektronikoari buruzko uztailaren 11ko 34/2002 Legea betez, honako hau jakinarazten dizu:\nTitularra: CLUB DEPORTIVO BAZTANGO MENDIGOIZALEAK\nIzen komertziala hau da: CLUB DEPORTIVO BAZTANGO MENDIGOIZALEAK IFZ: G31209901\nHelbidea: Apdo. Correos, 31‐ 31700 ELIZONDO (Nafarroa)\nGurekin harremanetan jartzeko hainbat bitarteko jarriko ditugu: Telf: 647 353085\nPosta‐helbidea: Apdo. Correos, 31‐ 31700 ELIZONDO (Nafarroa)\nErabiltzaileen eta BAZTANGO MENDIGOIZALEAKaren arteko jakinarazpen eta komunikazio guztiak eraginkortzat joko dira, ondorio guztietarako, aurrez zehaztutako edozein bitartekoren bidez egiten direnean, telefonoa izan ezik.\nBAZTANGO MENDIGOIZALEAK, Web gune honen bidez (www.baztangomendigoizaleak.org) enpresari buruzko datu interesgarriak ematen ditu, bai eta bere jarduerarekin lotutako informazioa, albisteak edo web zerbitzuak ere. Informazio hori argitaratu zen unean indarrean zegoena da.\nBAZTANGO MENDIGOIZALEAK arreta berezia jartzen du webguneko informazioa zehatza eta doia izan dadin, aldizka eguneratuz eta akatsak antzemandakoan zuzenduz. Hala ere, BAZTANGO MENDIGOIZALEAK ezin du bermatu informazioa eguneratuta dagoenik eta une oro akatsik ez dagoela.\nWebgune honetan argitaratutako informazioak informazio‐izaera baino ez du. (informatzea du helburu)\n4‐ SARTZEKO ETA ERABILTZEKO BALDINTZAK\nWebgunea eta bere zerbitzuak sarrera librekoak eta doakoak dira. Hala ere, BAZTANGO MENDIGOIZALEAK bere webgunean eskainitako zerbitzuetako batzuk erabiltzeko baldintza gisa jar dezake aldez aurretik dagokion inprimakia betetzea.\nErabiltzaileak bermatzen du BAZTANGO MENDIGOIZALEAK jakinarazten dizkion datu guztien benetakotasuna eta gaurkotasuna, eta bera izango da egiten dituen adierazpen faltsu edo zehaztugabeen erantzule bakarra.\nErabiltzaileak berariaz hitz ematen du BAZTANGO MENDIGOIZALEAKo edukiak eta zerbitzuak egoki erabiliko dituela eta ez dituela erabiliko, besteak beste:\nDelitu‐edukiak, eduki bortitzak, pornografikoak, arrazistak, xenofoboak, iraingarriak, terrorismoaren apologiakoak edo, oro har, legearen edo ordena publikoaren aurkakoak zabaltzea.\nSarean birus informatikoak sartzea edo BAZTANGO MENDIGOIZALEAKo edo beste pertsona batzuen dokumentu elektronikoetan, datuetan edo sistema fisiko eta logikoetan akatsak edo kalteak eragin, hondatu, eten edo eragin ditzaketen jarduketak egitea; baita beste erabiltzaile batzuei webgunera eta haien zerbitzuetara sartzea oztopatzea ere, BAZTANGO MENDIGOIZALEAK zerbitzu ematen dien baliabide informatikoak masiboki kontsumituz.\nBeste erabiltzaile batzuen posta elektronikoko kontuetara edo BAZTANGO MENDIGOIZALEAK edo hirugarrenen sistema informatikoetako eremu mugatuetara sartzen saiatzea eta, hala badagokio, informazioa ateratzea.\nJabetza intelektualaren edo industrialaren eskubideak urratzea, eta BAZTANGO MENDIGOIZALEAKaren edo hirugarrenen informazioaren konfidentzialtasuna urratzea.\nDatuak biltzea publizitaterako eta edozein motatako publizitatea bidaltzeko, bai eta saltzeko edo merkataritza‐izaerako beste komunikazio batzuk bidaltzeko ere, aldez aurretik eskatu edo baimendu gabe.\n5‐ JABETZA INTELEKTUALA\nBAZTANGO MENDIGOIZALEAK titularra da, eta dagokion lizentzia du, www.baztangomendigoizaleak.org webgunearen jabetza intelektual eta industrialaren ustiapen‐eskubideen gainean. Web guneko eduki guztiak, diseinu grafikoa, iturburu‐kodea, logoak, testuak, grafikoak, ilustrazioak, argazkiak eta bertan agertzen diren gainerako elementuak barne, kontrakoa adierazi ezean, BAZTANGO MENDIGOIZALEAK titulartasun esklusiboa dira. Erabiltzailearen sarbideak eta nabigazioak ez du inola ere esan nahi BAZTANGO MENDIGOIZALEAK bere webgunearekin eta bertan eskaintzen diren zerbitzuekin zerikusia duen beste edozein eskubideri uko egiten dionik, eskualdatzen duenik, lizentziarik edo lagapen partzialik edo osorik ematen duenik. Ondorioz, ezin da ezabatu, saihestu edo manipulatu egile‐eskubideen abisua (“copyright”) eta BAZTANGO MENDIGOIZALEAK edo haren titularren eskubideak identifikatzeko edukietan sartutako beste edozein datu, ez eta babesteko gailu teknikoak, aztarna digitalak edo edukietan sar daitekeen edozein informazio‐ eta/edo identifikazio‐mekanismo ere. Era berean, debekatuta dago www.baztangomendigoizaleak.org en jasotako eduki guztiak edo batzuk aldatzea, kopiatzea, berrerabiltzea, ustiatzea, erreproduzitzea, publikoki komunikatzea, bigarren edo ondorengo argitalpenak egitea, fitxategiak kargatzea, postaz bidaltzea, transmititzea, erabiltzea, tratatzea edo edozein modutan banatzea helburu publiko edo komertzialetarako, baldin eta ez badago BAZTANGO MENDIGOIZALEAK berariazko eta idatzizko baimenik.\nWebguneko eduki guztiak, hala nola testuak, argazkiak, grafikoak, irudiak, ikonoak, teknologia, softwarea, diseinu grafikoa eta iturburu‐kodeak, BAZTANGO MENDIGOIZALEAK jabetzakoak dira, eta erabiltzaileari ezin zaio horien gaineko ustiapen‐eskubiderik laga, webgunea behar bezala erabiltzeko behar‐ beharrezkoa denaz gain.\nEra berean, webgunean agertzen diren marka, izen komertzial edo edozein motatako zeinu bereizgarri guztiak BAZTANGO MENDIGOIZALEAK jabetzakoak dira, eta ezin da ulertu horiek erabiltzeak edo sartzeak erabiltzaileari inolako eskubiderik ematen dionik.\nDebekatuta dago edukiak banatzea, aldatzea, lagatzea edo jendaurrean jakinaraztea, bai eta ustiapen‐ eskubideen titularrak berariaz baimendu ez duen beste edozein egintza ere.\nHiperesteka bat ezartzeak ez du esan nahi, inola ere, BAZTANGO MENDIGOIZALEAK eta ezartzen den webgunearen jabearen artean harremanik dagoenik, ezta BAZTANGO MENDIGOIZALEAK haren edukiak edo zerbitzuak onartzen dituenik ere.\nBAZTANGO MENDIGOIZALEAK ez du bere gain hartzen webgune honetan eskuragarri jarritako materialei erabiltzaile bakoitzak ematen dien erabileraren erantzukizunik, ezta material horietan oinarrituta egiten dituen jarduketen erantzukizunik ere.\n6‐ ADINGABEEN DATUAK BILTZEA\nBAZTANGO MENDIGOIZALEAK ez die baimenik ematen 14 urtetik beherakoei beren datu pertsonalak emateko, dela zerbitzuak eskatzeko prestatutako web‐formularioak betez, dela harremanetarako formularioak betez, dela mezu elektronikoak bidaliz.\n7‐ BERMEAK ETA ERANTZUKIZUNA BAZTERTZEA SARBIDEAN ETA ERABILERAN\nBAZTANGO MENDIGOIZALEAK kanpoan uzten du, ordenamendu juridikoak baimentzen duen arte, honako hauetatik eratorritako era guztietako kalte‐galeren erantzukizun oro:\nWebgunera sartzea ezinezkoa izatea, edo edukiak egiazkoak, zehatzak, zuzenak eta/edo eguneratuak ez izatea, bai eta helarazitako, zabaldutako, biltegiratutako edo eskuragarri jarritako eduki‐mota guztietako akatsak eta akatsak egotea ere, baldin eta webgunearen edo eskaintzen diren zerbitzuen bidez eskuratu badira.\nWebgunearen erabilera desegokiaren ondorioz legeak, fede ona, ordena publikoa, trafikoaren erabilerak eta lege‐ohar hau ez betetzea. Bereziki, eta adibide gisa, BAZTANGO MENDIGOIZALEAK ez ditu bere gain hartzen jabetza intelektual eta industrialeko, enpresa‐sekretuetako, ohorerako, norberaren eta familiaren intimitaterako eta norberaren irudirako eskubideak urratzen dituzten hirugarrenen jarduerak, ez eta lehia desleialaren eta legez kontrako publizitatearen arloko araudia urratzen dutenak ere.\nEra berean, BAZTANGO MENDIGOIZALEAK uko egiten dio webgune honetatik kanpo dagoen eta gure webmasterrek zuzenean kudeatzen ez duen informazioari buruzko edozein erantzukizuni. Webgune honetan agertzen diren esteken funtzioa erabiltzaileari webgune honek eskaintzen dituen edukiak zabaltzeko aukera ematen duten beste iturri batzuen berri ematea da. BAZTANGO MENDIGOIZALEAK ez du bermatzen eta ez du bere gain hartzen lotutako guneen funtzionamenduaren edo irisgarritasunaren gaineko erantzukizunik; ez du bisitarik iradokitzen, gonbidatzen edo gomendatzen, eta, beraz, ez da lortutako emaitzaren erantzule izango. BAZTANGO MENDIGOIZALEAK ez du bere gain hartzen hirugarrenek hiperestekak ezartzeko ardura.\n8‐ LEGEZ KONTRAKO JARDUERAK EGITEKO PROZEDURA\nEdozein erabiltzailek edo hirugarrenek uste badu edozein edukiren erabilera eta/edo webguneko edozein jarduera egitea zilegi ez dela adierazten duten gertaerak edo inguruabarrak daudela, jakinarazpen bat bidali beharko dio BAZTANGO MENDIGOIZALEAK, behar bezala identifikatuta eta ustezko arau‐hausteak zehaztuta.\nWebgunearen bidez ematen den administrazio‐informazioak ez du ordezten administrazio publikoetako aldizkari ofizialei formalki argitaratu behar zaizkien lege, araudi, plan, xedapen orokor eta egintzen lege‐ publizitatea, horiek baitira haien egiazkotasunaren eta edukiaren fede ematen duen tresna bakarra. Webgune honetan eskuragarri dagoen informazioa legezko baliorik gabeko gida gisa ulertu behar da.\n10‐ APLIKATU BEHARREKO LEGERIA\nOraingo baldintzak Europako legeriak arautuko ditu, eta, kasu honetan, kontrol‐agintaritzaren (DBEB/AVPD) eta indarrean dagoen Espainiako legeriaren mende egongo da.\nLEGE OHARRA - PRIBATITASUN POLITIKA - COOKIEN POLITIKA


Taldeko promozio ekintzak - IDOKI Euskal Herriko Etxe Ekoizleak\nIDOKI etxe ekoizle guziek « Promozio taldean » parte hartzen dute. IDOKI kalitate agintzaren ezagutarazteko ekintzak elgarrekin finkatzen eta eramaiten dituzte.\nIDOKI ekitaldiak egiten dira urte osoan :\nAgorrilan, IDOKI sareko bi etxaldeek ateak idekitzen dituzte. IDOKI kalitate agintzaren eguneroko engaiamenduak agertzen dira etxaldearen bisita denboran. IDOKI etxe ekoizleen merkatua plantatzen da etxaldean eta eguerditan IDOKI ekoizpenak zerbitzatzen dira bazkarian.\nEzpeletako IDOKI feira\nIDOKI etxe ekoizleen feira handiena da Ezpeletakoa, hogeita hamar bat erakusmahaietan Euskal Herriko etxe ekoizpenen ainiztasuna agertzen da. Urte guziz, beste eskualde batetako etxe ekoizleak gomitatzen dira feiran. Eguerditan, 900 bat IDOKI azieta zerbitzatzen dira, giro goxo batean.\nHaragiaren salmenta zuzena\nHaragiaren salmenta zuzena ezagutarazten duen etxe-merkatua antolatzen dugu etxalde batean. Merkatua, bazkaria eta etxalde bisita antolatzen dugu IDOKI haragiaren kalitatea ezagutarazteko. Hogeita hamar bat IDOKI etxe ekoizleek haragia (ahatxekia-behikia, xerrikia, bildoskia-atzarkia) saltzen dute zuzenean. Usaian, urriko lehen larunbatarekin egiten da.\nEguberriko IDOKI feira\nArtelan-egileekin sortu dugu Eguberriko IDOKI feira : kalitatezko erakusmahaiak hautatu ditugu urte ondarreko besta hauen ospatzeko. Lehen edizioa Saran egin da 2012 urtean, geroztik hitzordua atxikitzen dugu.\nMerkatu antolazaleekin harremanean\nUrte osoan, IDOKI etxe ekoizleek merkatuak egiten dituzte leku ainitzetan.\nMerkatuetako egoera ez da beti errexa laborarientzat, ezin da beti denetan izan eta debaldetan.\nNahi ginuke merkatu antolatzaileek hobeki kondutan har dezaten laborariek egoera :\nKalitatezko urratsetan (IDOKI, sormarka, bio) engaiatuak diren etxe ekoizleei leku handiagoa egin behar zaie merkatuetan. Ainitz aldiz, laborariak arrasaltzaile, karrika saltzaile, artesau eta industrialen artean galtzen dira.\nParte hartze onargarriak egin behar dira etxe ekoizleei. Batzutan, neurriz kanpoko merkatu sariak eta trabak jartzen dira etxe ekoizleei.\nMerkatuan jendea egongo dela seguratu behar da, araberako komunikazio landuz.\nMerkatu antolatzaileei aholkuak ekartzen ahal ditu elkarteak eta parte hartzeko gomita luzatzen du IDOKI etxe ekoizle guziei.\nGalderaren arabera, elkarteak taldeak laguntzen ditu egituratzen Saloin batean parte hartzeko. Elgarrekin joaiten denean, Idoki etxe ekoizpenen gama osoa agertzen da, gastuak eta lana partekatzen dira.\nEroslea eta ekoizlearen arteko hainbat hitzordu finko bada urte osoan. Gehienetan Idoki etxe ekoizleak merkatu hauetan agertzen dira :\nMiarritze – Bibi-beaurivage auzoguneko merkatua : bazko astelehenez\nDonibane Garaziko feirak : ostegunetan udan.\nBastidako gauko merkatua : ostiraletan udan.\nAsunak (laborantxa biologikoaren topaketak), Hazparne : irailean\nSlow Food merkatua, Donibane Lohitzune : irailean\nPastore Lore, Azkaine : urrian (2. igandea)\nSagarraren besta, Hendaia : urria (3. igandean)\nLurrama, Laborantza iraunkorraren Saloina, Miarritze : azaroan\nMerkatu zerrenda hau ez da hortan mugatzen.


Literaturia 2020 — EIZIE Elkartea\nEIZIErentzat ere ezohikoa izan zen topagune bihurtu zitzaigun irailaren 26ko asteburua, Zarautzen. Urteroko itzulpen-tailerrik gabe, herritarren eskutik mosaiko eleanitzik osatu gabe ere, itzulpengintza eta elkartea bera inoiz baino presenteago egon ziren egitarauan.\nIzan ere, Literaturiak EIZIE omendu zuen azokaren irekiera-ekitaldian: Mila Garmendia bulegariak eta Bego Montorio kideak pozik jaso zuten oroigarria elkartearen izenean. Ate bat opari, itzulpenaren giltza eskuan duenari.\nSegidan, Itzulpengiltza: mundura zabaltzeko eta mundua ekartzeko mahai-ingurua izan genuen Modelo aretoan. Itziar Diez de Ultzurrun lehendakariak hizketagaia jarrita, solasean aritu ziren Isabel Etxeberria, Idoia Santamaria eta Beñat Sarasola. Itzulpenaren giltzak ekarri digunaz, irekitzeko dauzkagun ateez... Hausnarrerako eta eztabaidarako hari-mutur ugari utzi zizkiguten. Erlo Telebistak grabatu zuen saio osoa.\nUrteroko tailerraren ordez, dei egin genien itzulpenetan arituei, adituei, zaletuei eta aritzeko gogoa zuen edonori atzerriko hizkuntzaren bateko literatur testu baten atal bat itzul zezaten (0-150 hitz), eta itzulpena ahoz gora irakurri eta graba zezaten, gero grabazio horiek, besteekin batera, 2020ko Literaturia girotzen laguntzeko.\nAteak, Josefina Pla (Itzul.: Ibai Sarasua)\nAteak - Espèces d'espaces, Georges Perec (Itzul.: Asier Sarasola)\nEnkantea, Cormac McCarthy (Itzul.: Juan Mari Mendizabal)\nSufestak, Cormac McCarthy (Itzul.: Juan Mari Mendizabal)\nLes mots pour dire, Marie Cardinal (Itzul.: Idoia Gorrotxategi)\nAtea, Paul Engle (Itzul.: Ane Garcia)\nMaitasunaren itzala, Mehmet Uzun (Itzul.: Amaia Orbe)\nMonique Gadant (Itzul.: Eneritz Odriozola)\nAnne Seidel (Itzul.: Garazi Ugalde)\nIt Hurts To Love, Susan Sontag (Itzul.: Amaia Apalauza)


PDF (172 KB - 2 orri.)\nEDIKTUA, Gizarte Ekonomiaren zuzendariarena, ondoren zerrendatzen den espedienteari buruzkoa.\nMaría Ubarrechena Cid andreak, Eusko Jaurlaritzako Enplegu eta Gizarte Politiketako Saileko Gizarte Ekonomiaren zuzendariak, ediktu hau ematen du:\nBi aldiz saiatu arren, ezinezkoa izan da ediktu honen amaieran agertzen den eskatzaileari agiriak aurkezteko errekerimendua berariaz jakinaraztea. Hori horrela, ediktu hau aditzera ematen dugu Euskal Herriko Agintaritzaren Aldizkarian, Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 59.5 artikulua eta horrekin bat datozen eta aplikatzekoak diren gainerako xedapenak betetzeko; eta era berean, interesdunei honako agiri hauek aurkezteko errekerimenduaren berri ematen diegu:\n– Zinpeko aitorpena, non jasoko baita 2008ko eta 2009ko lehen seihilekoetan hiru hornitzailerik nagusienei egindako erosketak, eta non justifikatuko baita hornitzaileei erosketa gutxiago egitearen ondorioz izandako fakturazio-murrizketa (gutxienez % 35).\nEnplegu eta Gizarte Gaietako sailburuaren 2009ko abenduaren 10eko Aginduaren (EAEko langile autonomoentzako aparteko diru-laguntzak arautzen ditu) babesean eskatutako diru laguntzaren esleipena zehazte aldera, 10 egun ematen zaizko eskatzaileari agiri horiek Enplegu eta Gizarte Politiketako Sailaren lurralde ordezkaritzetan aurkez ditzan, bai berak eskuan edo, ostera, Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 38. artikuluan aurreikusitako moduetan. Jakinarazen zaio interesdunari ezen, horrela ez badu egiten, eskabideari uko egiten dela ulertuko dela.\nVitoria-Gasteiz, 2013ko irailaren 2a.\nGizarte Ekonomiaren zuzendaria,\nMARÍA UBARRECHENA CID.


Etzuten izan ere osasungarri, lur azpiko lantegi ura.\nGerorago, berak bakarrik ezagutzen zituen belaregosi opilduekin loturak jartzen ziotzen miñak elduriko alderdietan.\nAlaere, egindako guzia etzen aski izan gaitza menderatzeko, edo-ta, elbarri aiek bixkortzeko, onetxengaitik, illunabar artan ere berekixako susmoz asmatua zuen zerbaitegaitik egin zuen bakarkako ibillaldia.\nOnako au zaraman bere baitan: Arriak dakarrena arriak eramango.\nBerak uste zituen arkozkor karetsuek topatuko zituen usteak.\nAin zuzen, larunbata zen, eta aparitako sasoi bete-betean noski Maiztegi-ko lo-toki aietara iritxi zenerako.\nEsan ziteken bere zai zeudela, oso urrutiko izanik, etxeratzeke gelditu ziren bakarrak.\nBiaramon goizari eldu bearrik etzutelarik ere, nekatuak izaki-ta, garaiz oeratu ziren, menditik jetxi berri zen gaztea, ta onek egitekoaren itxaroz zeuden bakar batzuek ezik.


«Esaten dute ETArekin hasi zela indarkeria, eta su-etenarekin bukatu zela, eta hori gezurra da» - Hernani - Kronika.eus\n«Esaten dute ETArekin hasi zela indarkeria, eta su-etenarekin bukatu zela, eta hori gezurra da»\nKronika - Erredakzioa 2020-02-08 00:00\nAsteleheneko bisita gidatuak eman zituen Joseba Zabalzak erakusketaren inguruko azalpenak.\nEuskal Memoria Fundazioak antolatutako 'Gogoan hartzeko izenak' erakusketarako bildu ditu argazkiak Joseba Zabalzak, 5 urtetan zehar Euskal Herrian barrena ibili ondoren. Biterin ikusi daitezke, hilaren 14ra arte.\n«Denok oihukatu genuen milaka manifestaziotan 'herriak ez du barkatuko' edo 'ez du ahaztuko', baina, azkenean, mina geratzen da familietan». Horrela azaldu zuen Joseba Zabalza argazkilariak zein den Biterin jarri duen Gogoan hartzeko izenak argazki erakusketaren zutabeetako bat, asteleheneko inaugurazioan egindako bisita gidatuan.\nEuskal Memoria Fundazioak antolatua, izen bereko liburuan oinarrituta dago. Bertan, 105 kasu bildu ditu Zabalzak. «Bost urtez Euskal Herrian alde batetik bestera ibili naiz argazkiak egiten, eta hau da emaitza». Erakusketan, noski, batzuk agertzen dira. «Ezinezkoa zen kasu guztiak jartzea».\nOtsailaren 14ra arte ikusi ahal izango da Biterin, eta aurpegi ezagun askorekin egingo dute topo bisitariek: Felipe Sagarna Zapa edota Mikel Salbador hernaniarrak; Joseba Barandiaran astigartarra; Juan Carlos Alberdi Krakas, Urnietan bizi zen astigartarra...\nLekuak, familiak eta ametsak\nLanaren jatorria zein izan den azalduz hasi zuen Joseba Zabalzak bisita gidatua. «Kotxean nijoala entzun nuen albistea, esaten zuena biktimak izan direla ETAk egindako ekintzetan izandako larri zaurituak edo hildakoak. Eta pentsatu nuen: 'non geratu dira beste izen batzuk?'. Berehala pentsatu nuen betiko izen ezagunetan: Josu Muguruza, Lasa eta Zabala, Mikel Zabalza... Baina, gero, irakurri nuen liburu bat: Euskal Memoria Fundazioaren Gernikako seme-alabak, eta hor agertzen ziren beste kasu batzuk, mota desberdinetakoak». Eta hortik tira zuen.\nLana osatzeko hiru zutabetan oinarritu da. Batetik, lekuak. «Niretzat oso inportanteak dira; jendearentzat ere bai. Horregatik dauzkagu errepideetan lore-sortak, nahiz eta kristauak ez izan. Nik, adibidez, Endarlatzatik pasatzean pentsatzen dut Mikel Zabalzarengan, edo Aldapetatik jaistean, Joseba Barandiaranengan». Bestetik, familiarretan oinarritu da, eta biktimen senitartekoei egin dizkie argazkiak. «Mina geratzen da familietan». Ez da beti erraza izan, hala ere. «Batzuek ez dute agertu nahi izan, liburuan ETAko militanteak ere agertzen direlako. Baina, niretzako, hori muga bat zen. Badakit desberdinak direla; batzuk parean pasa zirelako hil zituzten, besteak ETAko kideak ziren. Baina niretzako denak dira biktimak. Gero, batzuek esaten dute ez direla biktimak, gudariak baizik... Hori beste eztabaida bat izan daiteke». Eta azkenik, ametsak irudikatu eta gogorazi nahi izan ditu. «Jakin nahi nuen zein ziren beraien ametsak. Zaparen argazkia, adibidez, danborra jotzen, oso polita da. Baina militanteen kasuetan zaila izan da horrelakoak lortzea, miaketetan dena eraman zutelako». Naparraren kasuan aita bolantearekin zergatik erretratatu duen ere azaldu zuen. «Kotxea agertu zen, baina gorpua oraindik ez. Poliziak aitari esan zion ea zerbait eraman nahi zuen oroigarri gisa, eta bolantea hartu zuen. Harentzat garrantzitsua da. Eneko, anaia, datorren astean NBEra joatekoa da, ea zerbait egiten duten gertatutakoa argitzeko, eta gorpua non dagoen jakiteko».\nMota guztietako biktimak\nZabalzak ez ditu hildakoen kasuak bakarrik bildu. «Larri zauritutakoak edo bahiketa azkarrak ere izan ziren. Edo gogoratu Mikel Arrestia, Oreretakoa. Beldur ikaragarri batekin, miaketa baten ondorioz, salto egin bigarren pisutik, eta hil egin zen».\nEta biktima horiek denak nork eragin dituen begiratuta ere, mota askotakoak bildu ditu Zabalzak. «Iñigo Cabacas izan da kaleetan izan den azken biktima, kartzeletan badira geroko beste batzuk, eta orduan ETA ezer egin gabe zegoen». Horrela, urte asko hartu ditu kontuan. «Hasieran pentsatu nuen 60eko hamarkadatik aurrerako kasuak biltzea. Baina, agian, arrazoi emango nien batzuei; esaten dute ETArekin hasi zela indarkeria, eta su-etenarekin bukatu zela, eta hori gezurra da». Horregatik gogoratu du, esaterako, Txomin Letamendi Murua, EAJko militante bilbotarra, tronpeta-jole ona. «Kartzelan ikaragarrizko torturak jasan, eta handik urtetara hil zen Madrilen, anaiaren etxean». Hain zuzen, horrelako kasuak ere kontuan hartzekoak direla dio. «Torturarekin, edo hiltzen zara momentuan, edo poliki-poliki. Paco Etxeberriaren informearen arabera, 6.000 baino gehiago dira, eta askok ez dute inoiz esango torturatuak izan zirenik. Zein herri txikia daukagun, eta zein gogorra izan den dena. Gure herrian izan dugu karea Frankismoan, Gerra Zibilean, eta baita gure demokrazia polit honetan ere».


«Balorazioa oso ona da; Bartzelonari ligako hiru partidetan irabaztea sekulako lorpena da» | Kirolak | IRRATIA\n2021 API. 28 - 15:47h\nIraurgi SB taldeko entrenatzailea\n«Balorazioa oso ona da; Bartzelonari ligako hiru partidetan irabaztea sekulako lorpena da»\nIraurgi Saskibaloi Taldeak Urrezko LEB Ligan jokatuko du datorren denboraldia pasa den asteburuan Bartzelonaren aurka irabazi ostean (63-66). Duela lau urte izan ziren azkenekoz Urrezko LEB Ligan gipuzkoarrak eta Iñaki Jimenez Iraurgi SBko entrenatzaileak «gogotsu» daudela azaldu du NAIZ Irratian.\nIraurgi SB Zilarrezko LEB Ligako txapeldun. / (iraurgi)\nUrrezko LEB Ligan jokatuko du datorren denboraldia Iraurgi Saskibaloi Taldeak. Pasa den asteburuan Bartzelonaren aurka itzuliko partida irabazita eta joanekoan 6 puntuko errenta zutela kontuan hartuta, gipuzkoarrak Urrezko LEB Ligara bueltan izango dira lau urteren ostean. Iñaki Jimenez Iraurgi SBko entrenatzailea izan da NAIZ Irratian eta «oso pozik» agertu da lortutakoarekin, «denboraldi zaila izan baita», eta «gogotsu» daudela aitortu du datorren denboraldiari aurre egiteko.\n«Balorazio oso ona da, ezin du bestelakoa izan. Bartzelona bezalako talde bati ligan hiru partidetatik hiru irabaztea, sekulako lorpena da. Finalean nahiz eta azken laurdenean gauzak estu jarri, taldeak pazientzia izan zuen eta beraien aldeari buelta eman genion», azaldu du Jimenezek.\nDenboraldi osoan ezin izan dute zaleen babesa eduki eta alde horretatik, penatuta agertu da, zaleek ezin izan baitute denboraldi historiko bat gertutik bizi izan. Gainera, «talde apal bat egin genuen, bertako jende askorekin, primeran joan da», azpimarratu du Jimenezek.\nBartzelonatik bueltan «oso ospakizun txikia eta mugatua» egin zutela onartu du. Autobusean itzuli ziren eta zenbait garagardo edan eta hainbat abesti abestetzeko aukera izan zuten.\nHurrengo urtean Urrezko LEB ligan ahalik eta hobekien aritzea izango dute helburu. Jimenezen ustetan, hala ere, maila hau ez da berez Iraurgi bezalako talde bati dagokiona, zeina Euskal Herriko jokalariez hornitzen den gehienbat: «Harrobian oinarritzen den talde bat da». Hala, ACB ligako azken bost jardunaldietan ezustekorik eman ezean, Gipuzkoa Basketekin neurtu beharko dituzte indarrak.


Kolon-minbiziaren adierazle - ZientziaEus\nKoloneko minbiziaren eraginez ebaketa jasan dutenek, minbizia berriz sortzeko arriskua izaten dute. Gainera orain arte, ez da minbizia aurrikusteko biderik egon.\nMontrealen dagoen McGill unibertsitateko eta Royal Victoria ospitaleko ikerlari-talde batek aurkikuntza garrantzitsua egin du koloneko minbiziaren alorrean. Koloneko minbiziaren eraginez hildako pertsonen kolon-ehunetan, proteina jakin baten kontzentrazioa minbiziaz bost urte edo gehiago irautea lortu dutenengan baino askoz ere handiagoa zela konturatu ziren. Proteinaren izena PCNA da eta zelulen banaketa-prozesuarekin lotuta dago. Proteina hau identifikatu ahal izateko, PCNA besterik ezagutzen ez zuen antigorputz monoklonal bat erabili zuten.\nIkerlari-taldeak dioenez, ebaketa jasandako gaixoen erdiari, gutxi gora-behera, gaixotasuna berriz sortzen zaio. Ikerketa burutzeko 40 gaixoren kolon-zatiak aztertu zituzten. Zati hauetan zelula kantzerigenoekin batera ehun normalak zeuden eta zelulen PCNAren kontzentrazioa zenbatekoa zen jakiteko “proliferazio-indize” deritzona erabili zuten. Azterketa honetatik, hildako pertsonen zelula kantzerigeno eta normalek bizirik zeudenenek baino “proliferazio-indize” handiagoa zutela ondorioztatu zuten.\nIkerketak aurrera egingo badu ere, badirudi lehenengo ondorioak kolon-kantzerraren eraginez ebaketa jasan izan dutenengan jadanik aplikatzen has daitezkeela. Nahikoa da test bat egitea eta PCNAren maila jakitea, minbizia berriz sortu aurretik erremedioak (normalean kimioterapia) aplikatzen hasteko.